Thaizing Suimilam 5: 30 Ah An Thah Cang Hna Lai – Chin 11 News\nThaizing Suimilam 5: 30 Ah An Thah Cang Hna Lai\nIndia President Ram Nath Kovind nih thi lakin siibawi nungak atlaihhremtu minung 4 hna nih zaangfah an halnak cu avoihnih nak a hnawl piak cang hna. Thaizing zingka suimilam 5:30am ah Delhi khualipi thonginn nganbik Tihar Jail ah hri in an thlai cang hna lai. Misual hna nih hin Aliamcia 16 December, 2012 ah khan Physiotherapy siangakchia nungak (kum 23) cu bus chungah an rak tlaihhrem mi ruang ah thaizing cu hri thlai in thah an si ve cang lai.\nSupreme Court ah nawlnak an tuah hnu in a tu cu biaceihnak a um than i Supreme Court zong hin a cohlan kho lo. Supreme Court nih thih dantatnak apekmi cu President sin lawngah appeal tuah khawh a si. Atu cu New Delhi thonginn lianbik a simi Tihar Jail ah tlaihhremtu minung 4 hna cu hri in thlai an si te lai.\nIndia ram president sinah nawlnak an tuah rih nain President nih nawlnak cu acohlang lo. Misual thlai dingmi hna cu Akshay, Vinay, Pawan le Mukesh hna an si. Sii lei a cawng cuahmah mi nungak an tlaihhrem ah hin report nih a langhter ningah cun, atlangvalpa he an si. Bus an cuan tlawmpal ah Bus chung tlangvalpa cu thir in an tuk i lungfim loin a um. Cu hnu ah anungak cu bus chungah cun an tlaihhrem. An dihlak in an tlaihhrem hnu ah nungaknu hi faktuk in an hliamh rih.\nNungaknu cu achiatha chungah thir zum in an sawh piak. Amah le mah aa hngal ti lo hnu ah bus chungin lenglei ah an hloh hna a ti. Nungaknu hi a rannak in siizungah an tlik pi colh. Nungaknu hi India siizung in ramdang Singapore sizung lei an kalpi ko nain Jyoti hi ahliam hma tuar kho tilo in Singapore ah a nunnak a liam. Siibawi nih nungaknu cu tha tein an zohtikah achungril vialte a rak pem dih tiah siibawi nih an chim. India ramchung tlaihhrem vialte lakah alinsa bik le tihnung bik pakhat a si. Tutan ah cun misual hna 4 hi hrithlai an si tak tak ko cang lai zumh a si.


RALTUK NING CANG PU NO THAN KAP NIH A CHIM CANG – The Chinlung Post\nRALTUK NING CANG PU NO THAN KAP NIH A CHIM CANG\nMay 8, 2021 admin Chin 0\nChin pasalttha Pu No Than Kap nih tulio thawngpang konghe pehtlaiin raltuknak ah a ttha bik mi kong a chim. Kum zabu 20 (1960-1975) lio ah vawlei cung ah a tthawng bik mi American ralkap a teitu Vietnam hruaitu Ho Chi Mynt nih a chimmi: Dotlennak Revolution ah zeidah nan tuah timi hohmanh theihter hna hlah. Khoika na phak timi zong theihter hna hlah.\nNa thaazaang thawnnak zong midang theihter hna hlah. Hmua neizat tuahmi na nei ih na hlawhtlin lo hnu lawngah mi in theifang hai seh. Kum zabi 21 cu olten lar (Popular) theih san (IT age) a si bangin miin in thei seh tin, A tlam in maw, langsar zetin maw, na larawk hmanhah, hngilh hlah. na ral neh taktak na duh ahcun, reilote ah olten neh theih ding vekin thu relin zuamsual pang hlah.\nCulole caan rei daih loin na beidong thei, Vietnam ral ah, US ralkap in Vietcong (N.Vietnam) cu doawknak fatete (battles) ah an neh ringring nan doawknak pumpi (war) ah an sung ( US Army won almost avery battle against Vietcong but lost the world). Curuangah, doawknak fatete ah cak hman sehla, ral sung thei kan si thotho, ti hngilh lo atha. A cemnak ih nehnak cotu cu Tumtahmi felfai nei le cui tumtahmi pittlin dingin tumruhnak lungthin neitu an si ding. tiah a ti. Credit: VP\nRelchih: KIA ralkap pawl an thinhung ko cang, Ralhrang umnak hmun a simi Kawlram khuapi ah kan lut cang lai tiah an langhter cang. Mi that Lainawng Min Aung Hlaing caah cun thinphang ngaingai si cang. Tutan ah KIA nih an i timh tuah ning zoh tikah an celh ve ti lo timi a fiang. KIA cu theih cio bangin tlangcung hriamtlai ahcun a tthawng bak mi an si. Hi konghe pehtlaiin atanglei bangin thanhnak an tuah.\nKachin miphun ralkap KIA nih Kachin ram lawng ah si ti loin Kawlram khuapi chung ah kan lut cang lai, Khuapi chung ah kahnak kan tuah ve cang lai tiah thawngthanh nak le ralpin peknak an tuah tiah Kachin Multimedia nih a tarlangh. Kawl ralkap nih Kachin hmunram, Kachin mipi umnak hmun lawngte ah raldohnak an chuahpi, Kachin mipi tampi an zam, inn lo a rawk.\nKIA lei nih i khamnak, i runvennak (Khan-sit) lawng in an doh peng, a si nain a tu ahcun an mah hrimhrim nih Raldohnak tuah ve (Taih-sih) in kan kal ve cang lai tiah thawngthanh nak an tuah hi asi tiah an chim. Kawl ralkap cu vawleipi hmai ah minchiatnak an tong cuahmah. Cu lio ahcun Tlangcung miphun pawl kan humhma ah raldohnak an rak tuah.\nKachin hmunram ah nitin te Raldohnak faktuk hringhran an rak chuah pi peng. A si khawh chung in kan hmunhma venhim le runven kan i zuam. A si nain kan miphun minung, kan ram hrawh dih an timh cang. Cu caah Kachin hmunram, Tlangcung miphun kan hmunram lawng ah si loin Kawlram khuapi chung ah lut in Raldohnak kan mah nih kan tuah ve cang lai. tiah ralrin peknak an tuah cang hi asi” tiah Kachin Multimedia nih cun a tarlangh hi asi.Kachin miphun ralkap, KIA cu Khuapi chung tiang ah kan lut ve cang lai, i runvennak lawng in caan saupi kan tuar cang, cu caah Mipi lei zong nih a ruah zia kan thiam cang uh” tiah Ralrin peknak an tuah hi asi.\nKIA AN CELH TI LO, MIN AUNG HLAING CAAH THINPHANG TAKTAK SI CANG\nRAMPI THEIH IN TUCHUN HAKHA CDF THILTUAH AN LANGHTER CANG


Ralkap Tam Tak Tak Thah An Tong - News and Media\nRalkap Tam Tak Tak Thah An Tong\nKah dohnak a fak tuk caah ral kap le a thimi an tam tiah thei asi. CDF KKG, PDF Kalay le Ranger Defense Force ṭangrual nih ralbawi telin Ralhrang 20 an thah hna. Crd – TCT. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar.\nRuahnak Palhsual Bu In Ralhrang Dirpi Hrim Hlah Usih


US Cozah Nih Cozah An Rak Laak Ton Ning Cu Donald Trump A Thleng Ruangmang – Chuncha News\nUS Cozah Nih Cozah An Rak Laak Ton Ning Cu Donald Trump A Thleng Ruangmang\nCollege Degree Nak-in Skill, A Ngeimi Rian Pek Ding: US cozah nih cozah riantuantu hna an laak tik ah an hmuhmi degree zoh in rian an pek tawn hna.\nAsinain tuchun ah President Donald Trump nih executive oder a chuah In, collage degree an hmumi nak in rian a thiammi kan laak deuh cang hna lai tiah a chim. Federal cozah nih rian a thiam rih lomi, college chuakmi le degree ngeimi an hlan tik hna ah rian tha tein a thiam lomi an tam deuh caah an duhning in rian an tei lo, cucaah rian thiam mi pawl papek in kan laak cang hna lai ti a si.\nThawngpang dang<< Australia Department of Home Affairs nih meeting a kan sawm i nizan ah cozah lei tuanvo nei mi minung pathum hna he tonbia ruah nak kan ngei kho. COVID-19 zawt nak he pehtleih in thawng thanh nak kan tuah mi tlamtling tein nan community cio ah thawng nan kan zamh piak caah lung lawmh nak tampi kan ngei…\nHi thawng thanh nak kan tuah mi ah hin miphun thleiden nak kong he pehtleih in mi tampi nih nan rak zoh, nan rak share cio i kan i lawm tuk. Rian nan tuan nak ah siseh hmun dang ka dang nan um kal nak ah miphun thleidan nak tuah ser nak in siseh, hmur ka in siseh nan hmuh, nan ton ah cun Australia Cozah sin le Palek sin ah report tuah colh hna uh tiah an kan ti rih..Australia Citizen a sok mi hna cu pakhat hnu pakhat kan auh cang hna. Hi kong he pehtleih in caan zei maw zet cu kan rau lai. Cu leng ah cun COVID-19 ruang ah mah le State cio in tuan cio asi lai.\nRam hnih nak ah a tang mi chungkhar unau auh nak a tuah mi hna kong he pehtleih in Australia Cozah nih rian tuan hram kan thawk than cang tiah thawng tha tak tak a kan thanh.Chungkhar auh nak kong le Citizen sok nak kong ah hin Senator Dean Smith nih January thla Laitlang a tlung hnu in biatak tein Australia cozah sin ah a kan chim piak ruang ah Australia cozah nih Community cio ah thawng thanh ding in hi ban tuk in theih ter nak an tuah than nak hi asi. Prime Minister Scott Morrison nih Election lio ah bia a kamh mi hna cu a tu ah pakhat hnu pakhat a pek thluahmah hna. Prime Minister ka tuan than khawh ah cun Kawlram mi kum thum chung pehtlai tein kan lak hna lai tiah a kan ti caah ram hnih nak a tang mi kan miphun caah ruah chan nak tampi kan ngei Ralring pek nak.\nPresident Cuh Ding Cu Ai Tlakloh! Kum 78 Asi Mi Joe Biden Ningzak Taktak In Ai Chuah Sual


China ram um Catholic Khrihfa hna sinah Pope Francis nih thazang pek bomhnak bia a chim | Radio Veritas Asia\nChina ram um Catholic Khrihfa hna sinah Pope Francis nih thazang pek bomhnak bia a chim\n“China ram um dawtmi Catholic fanu fapa le hna, catholic bupi cu nan mah he a um zungzal ko timi hi theihter tthan kan duh hna; bupi a tengnge ah a tel mi nan si bantuk in nan harsatnak ah siseh, nan i ruahchan nak vialte hna cungah catholic bupi zong nih nan mah hna he hmukhat ah an hrawmpi peng ve ko hna. Thiang Thlarau Pathian vel thawngin, Bawipa thawngtha bia a thawtnak le a ceunak nan chungah um ko seh. Bawipa Pathian thawnnak thawngin Bawipa bia a cohlang i a zum mi vialte hna nih khamh an conak hnga bupi zong nan caah thlacam buin an um pi peng ko hna” tiah May 24, Regina Coeli thlacam caan ah Pope Francis nih a chim.\nChina ram um Catholic Khrihfa hna nih Khrihfa hna bawmtu Bawinu Mary, (China ram zohkheh tu Bawinu Mary) puai May 24 ni ah an tuah.\nBawinu May puai cu China ram um Catholic Khrihfa vialte hna caah rampi huap in tuah mi puai pakhat a si i cu puai cu “the National Shrine of Our Lady of Sheshan in Shanghai” ah an tuah.\nVatican News zong nih a langhter ve mi cu; “Pope Francis nih China ram um Catholic Khrihfa hna zong nih “zumhnak lei ah an tthawn nak hnga caah siseh, pakhat le pakhat i hawikomhnak a feh chinchin khawh nak hnga caah siseh, harton caan zongah lunglawm tein kan Bawipa tehte ttha an si khawh zungzal nak hnga caah siseh, mi vialte hna cung zongah dawtnak le ruahchan nak a kauhter tu an si khawh chinchin nak hnga le ram caah mittha (good citizens) an si khawh zungzal nak hnga caah” tiin thla a cam piak hna” tiah an langhter ve.\nKum 2007 kum lio ah Pope Benedict XVI nih May 24 ni cu China ram um Catholic Khrihfa hna caah “Thlacam ni” “A day of Prayer” tiin nithla a rak khiah piak hna i mah ni caan paoh ah cun rampi huap in thlacam ttinak an tuah.\nCu nithla a phak caan poah ah Pope Francis zong nih an mah hna he lungthin khat te le hmunkhat te si nak ca a ttial i a kuat lengmang hna.\nBupi lubik um nak Holy See le China ram kap-hnih i hawikomhnak cu 2018 kum September thla ah fehter a rak si i cu ni thawk in China ram chung catholic Khrihfa hruaitu Bishop hna zong lang ngai in consecration tuah hram zong an rak thawk.\nChina ram uk bawi lei kap in Bishop Joseph Guo Jincai le John Baptist Yang Xiaoting hna zong Vatican ah 2018 kum mino tonpumnak hmun ah an rak thlah hna.\nCu bantuk thiamthiam in China ram um Catholic Khrihfa hna zong nih social media lei in siseh Pope Francis nifatin Missa raithawi nak a tuah caan paoh ah tel khawh an i zuam ve hna.


Fiang Taktak In Langhtermi Ralkap Le CNF Kong! – Chin 11 News\nFiang Taktak In Langhtermi Ralkap Le CNF Kong!\nRalkap hi NCA minthut ruang ah an ra lengmang ko nain a chung taktak an luut bal lo: Pu Htet Ni: Camp Victoria ah Kawl Ralkap an rak luh tawn mi hi Nationwide Ceasefire Agreement (NCA) minthutnak ruang ah a si i a chung taktak cu an luut bal lo, tiah CNF Chimphuannak Nawlngeitu Pu Htet Ni nih a chim.\nTutan an rat ah hin Palek a zaam mi kan pe than u an ti nain an um lo. Kanmah lei nih CDM luh le tuah ruang ah tlaihkhih mi vialte thlah ding in kan chimh hna. Zalong tein lam a zawh mi hnahnawh lo ding le hrem lo ding zong kan chimh hna, tiah Pu Htet Ni nih a chimchap. Credit: The Hakha Times


Chinland Guardian Hotu Salai Van Biak Thang Hmaitonnak - Chinland Today Media\nChinland Guardian Hotu Salai Van Biak Thang Hmaitonnak\nApril 6, 2012 6:14 am·8 comments\nPaul Harris Fellow Award ih laksawng peklai Rotary Club of Bideford ih president thawn\nHmin: Van Biak Thang\nKawhduat: Pa Biak\nCafung hmin: C. Van Lian Tu\nSuah ni: 23 August 1977\nNulepa: Pu Ngun Hram le Pi Tial Nawn\nInnsungsang: Far pahnih: Par Dim (USA) le Diana Tial Tin Zing (Tleicia)\nSuahnak khua: Mindat, Mindat Township\nTui umnak: London, UK\nRawl duh bik: Sabuti\nQualifications: B.Sc in Computing\nNupi neih le neih lo: Nei lo\nHnatuan: (volunteer) Assistant Editor, Chinland Guardian; Media Project Coordinator, CHRO; Freelance translator and interpreter\nHobby: tlangkai; badminton lek;\nCabu duhbik 3: Long Walk to Freedom by Nelson Mandela\nPolitician uarbik mi:\nMotto: ‘Not to be served but to serve’\nCT: Mirang in biazai paziat na ngan zo…ziangruangbik ah biazai na rak ngan?\nVan Biak Thang: Mirang in biazai ka tialmi hi zaleng kai cu si diam ko cang. Ka rak tial duhnak bik cu kan miphun, kan nunphung le kan sining kong hi kanmah lawng nih si loin midang zong nih kan thei ve hna sehlaw timi saduhthahnak he a si.\nCT: Ziangtik ihsin biazai na rak ngan thok?\nVan Biak Thang: Tial thok cu 1998 khan a rak si i a hmasa bik mekazin ah an rak chuah cu 1999 ah a si. ‘The Charm of Chin Hills’ tiah ka rak tial i Dr. Cung Lian Hup nih a chuahmi ‘Thinking about Christianity and the Chins in Myanmar’ timi chungah a rak i tel i Hakha Centenary puai ah an rak zuar hmasa.\nCT: Thuthang teh hi ziangtik ihsin na rak ngan…ziangmi ruangah thuthang na rak ngan?\nVan Biak Thang: Laiholh (Hakha) cun sianghleirun (university) ka rak kai lio ah ka rak tial tawn. Cucu 1995 kum hnulei in a rak si. Nain, Mirang ca in ka tial cu London, UK ka phak hnu 2004 kum in a rak si.\nCT: Thuthang ih a thupitzia tla in ruah cih aw.\nVan Biak Thang: Thlanglei Lairam ah vailam tung an phur, an hrawk i chaklei Lairam ummi nih kan thei lo. Kan theih lo tikah an caah thlacam ding kan thei lo i bawmh awk zong kan thei lo. Cucu thawngpang kan theih lo ruangah a si. Cun, thawngpang theih a thatnak pakhat cu Chinland Guardian nih kan tonmi pakhat chim ka duh. Lairam ah pastor pakhat an tlaih i cu kong cu Chinland Guardian nih kan tial hnu ah BBC Burmese nih an chim than. Cu thawng cu cozah uktu le ralkap nih an rak ngaih ve tikah pastor pa cu an thlah than. Thawngpang kan theih lo ahcun tuahsernak zong a um kho lo. Cucaah, thawngpang rel le theih hi kan caah a rak biapi hringhran.\nBBC World Debate, London, UK\nVan Biak Thang: Catial thiam ruangah si loin Chinmi kong, tlangcungmi kong le Kawlram kong ah cawlcanghnak le daihnak caah riantuanmi tete kha theihhngalhpinak laksawng a si. Hi laksawng a min cu ‘Paul Harris Fellow’ ti a si i ‘The Rotary Club of Bideford’ (UK) nih pekmi a si. Hi club i chungtel a cheukhat he kan i theihnak a sau ngai cang. Nikum ah voikhat biachim an ka sawm. Thawngpang tialmi le riantuannak kha email in siseh, maivan (website) in siseh an rak rel peng ve. Hi club chungtel nih ‘nominate/propose’ an tuah, zapi an i caih hnu le an hnatlak hnu in tuahmi a si. Anmah an chimnak ahcun ‘nangmah min in harnak a tongmi hna kan bawmh hna e’ ti kha an chim.\nHi laksawng hi zeidang si loin Burma le Chinmi kong an kan theihpinak le kan harnak an kan intuarpinak an langhternak a si ko. Keimah tuah khawhmi si loin kan zapi tein kan i bawmhnak, thla kan i campiaknak le thazaang kan i peknak in a chuakmi theipar a si. Hi laksawng chungah ai telmi cu upatnak roca (certificate), tangbenh (gold pin) le tang-oih (gold medallion) an si. Cun, hi club ah chungtel ka si colh i khuaza kip ummi club sinah i tel khawh a si tiah an ka chimh.\nCT: Na tlawng phunhrek kai lai ihsin tuini tiang ca na zirdan in ruah aw.\nVan Biak Thang: Tangcheu in tanghra tiang hi Thantlang (High School) ah ka kai i tanghra ka rak cawn lio ah ‘sa-rih-tah-mawng’ an rak ka pek. Khaikam College (Kalay College) ah 1995-96 kum ah physics a kum khatnak ka rak kai i 1996 kum ah a kum hnihnak cu Hlaing College (RC 2), Rangoon ah ka rak kai. Sianginn an khar ruangah a kum thumnak cu Dagon University ah ka rak kai. Ka dih hlan ah London, UK ka phan i University of East London in B.Sc in Computing ka dih.\nCT: Kawlram ih tlawng na kai lai ah ziangmi si ding in tumtahnak na rak nei dah?\nVan Biak Thang: Ka cawnmi paoh ah thiamnak ngeih le pakhatnak si ding kha ka rak duh bik. A thiam bik ka si khawh lo hmanh ah a zuam bik tal si ding cu ka rak duh. Physics hi ka rak uar ngai ko nain Kawlram university ka phak tikah duhning in cawn le thiam khawh a rak si lo caah ka lung a rak buai ngaingai. Cu ruangah riantuan tu ka rak i zuam than. Mirang nu sinah holh lettu ka rak tuan pah in zaan ah cachim bawmtu (student guide) ka rak tuan. Ramchung ah cacawnnak a that lo ruangah ramleng chuah ka rak duh i TOEFL zong ka rak phi. A phunphun ka rak tuah i Pathian lamhruainak, chungkhat rualchan bawmhnak le theihhngalh hawikom thawngin London, UK ka phan kho.\nCT: Journalism na zirnak thawn kan Chin ram hrangah ziang na tuah thei ding na zum?\nVan Biak Thang: Journalism ka cawng bal lo. Online le cauk relnak in ka tuahmi a si i ka tuan pah in ka cawnmi thil a si. Ka tuahmi hi lahkhah pek si loin mah zuamnak lawng a si ko. Hmailei ah caantha caanrem a um ahcun a herhnak paoh ah pehzulh in tuan ding cu ka saduhthah a si ko.\nCT: Nan website lam ah kaat sehla, ziangtik ihsin www.chinlandguardian.com nan rak tuah?\nVan Biak Thang: Chinland Guardian hi 2001 kum ah rak thokmi a si.\nCT: Nitin visitor (lengtu) mi ziangzat nan nei theu?\nVan Biak Thang: Thlakhat ah kan maivan (website) a kan lengtu hi buaktlak (average) in 30,000-40,000 karlak hrawng an si.\nCT: Visitor hi na ruah hnakin an mal maw an tam na ti?\nVan Biak Thang: Atu tiang Chinland Guardian dirhmun in cun an tam ngai ko. A kapkap in tial kho peng usih law, an tam chinchin ko lai. Tahchunhnak, sipuazi lei, ramkhel lei (political news), zaangleknak lei (sports), nu cawlcanghnak lei (women issues) ti bantukin a phunphun kan tial khawh ahcun a kan lengtu an karh chinchin ko lai.\nCT: Chinland Guardian ih a tlaksamnak le a hlawhtlinnak malten in ruah aw?\nVan Biak Thang: Thawngpang thanhtu pakhat dirhmun in mipi nih zumh awk a si ding kha kan saduhthah bik a si. Atu tiang kan cawlcanghnak ahcun khuaza thawngthanhtu (international news agencies) nih Chinland Guardian tialmi kha an hman. Naite ah Newsweek zong nih chirhchan (reference) ah a hman. Cun, UN agencies, NGO le cozah pawl nih Chinmi le Kawlram i tlangcungmi kong (ethnic issues) ah an hman. Cu lawng si loin Kawl cozah zong nih an rel ti kan theih caah hlawh a tling ngai ko tiah kan ruat.\nTulai British Foreign Minister William Hague, British Parliament ih an tawn lai - Chin Delegation thawn\nVan Biak Thang: Chin mipi ca lawng si loin Kawlram chung ummi le ramleng ummi hna sinah thawngpang thanh khawh peng ding kha a saduhthahnak bik a si ko.\nCT: Chin-mi le media na hmuh daan in share bet aw.\nVan Biak Thang: Chinmi kan dirhmun zoh ahcun kan cawlcangh ngai ve ko tiah ka ruah. Ramchung ummi caahcun zalong tein le duhning tein riantuan khawh a si lo caah a har ngaingai. Ramleng kan chuahnak zong a sau rih lo nain kan umnak hmun cio in kan rak cawlcang cio i mah hi kan i thoknak a si ko tiah ka ruah. Cucaah, atu lio Chinmi media kan dirhmun hi a note rih tiah kan ti khawh. Hlanlio kan pale chan ahkhan radio le tadinca tiang an rak chuah khawh nain Ne Win nih a hrawh dih hnu ah kum sau tuk media loin kan um tikah a karlak (gap) ah kan thlau than. Cucaah, Chinmi media zong a kapkap in thanchoter a herh i thawngpang a reltu le a zohtu mipi zong kan thancho a herh ngaingai.\nCT: News reporter paziat thawn hna nan tuan khawm?\nVan Biak Thang: Chinland Guardian nih nihlawh (lahkhah) pek in news reporter a hmanmi cu an um lo nain ramchung ramleng hmun tampi ah thawngpang a kan petu le kanmah nih pehtlaihmi (contact person) kan ngei hna. Chin State chungahcun peng (township) kip ti awkah an um ko. Cu lawng si loin pumpak in a kan bawmchantu le mah tein thawngpang a kan kuatu zong tampi an um.\nCT: CG hin ziangtin Chin-mi hrangah hmalaknak a nei vivo tum?\nVan Biak Thang: Chinmi nih kan herh tukmi ‘information gap’ peh khawhnak dingah riantuan le cawlcangh kha ai timh bikmi a si ko.\nCT: Thuthang na ngan ih harsa na timi pawl?\nVan Biak Thang: Thawngpang pakhat kan sin a phak tikah tam deuh theih duh, a dik le dik lo hlat duh le chek than herh tikah Lai khuate cheu khat ahcun telifon a um lo, internet a um lo i pehtlaihnak ah a har ngaingai. Cucu a har bik pakhat a si. A bikin, thlanglei Laitlang ummi kan unau hna kongah thawngpang hlathlainak ah harnak tampi kan tong.\non April 6, 2012 at 11:14 pm\nRual Van Biak Thang,\nNa interview ka rak siar.\nNa zuamnak pawl a rak nasazet a si.\nChin mipi hrangah Pathian in lo hmang vivo hram seh.\non April 7, 2012 at 2:46 am\nSiar manhla ee.\nNan ti tha CT.\nA tha ngai.\non April 7, 2012 at 6:38 am\nUar na um tuk,,, CG ka rak siar ringring,,,\nNa English ka uar lawlaw,,keimah tla improve nakah ka hmang..\non April 8, 2012 at 10:54 pm\nVan Biak Thang,\nNa thuhla ka rak thei sinsin ih lungawi um tuk.\non April 10, 2012 at 3:22 am\nKa rak sair ngah ih, tha zang tampi ka ngah…..\non April 10, 2012 at 7:58 am\nSiar a manhla nasa. Ka siar cu ka rak hlawppi zet.\nChan Sekan says:\non October 10, 2014 at 11:47 am\nZuam ve duh nak thinlung in pe ve si mw…kei ngelcel…


Nihin Hakha Lamzawhnak Kahnak Um Lo Tein An Lim - Online Newspaper\nNihin hi vawleicung ram 15 ah Myanmar ralkap uknak duhlo langhternak tuah a si bantuk in Hakha khua zong ah mino tampi lam cung chuak in ralkap uknak duhlo langhternak an tuah kho. SAC ralkap le palik nih chun sml. 2:00 in Hakha Lansone le Pyidawthar in an orh hna nain buaibainak um lo tein lamzawhnak an lim.\nMah mino hna hi Lweikaw le Dimawsoe peng mino hna an si i, tlangcung hriamtlaibu pakhat nih kum fatin (nipi) ah an tuah tawn mi Mino Capacity Building le Leadership training a va kai mi hna an si tiah minthup mi mino pakhat nih a chim. An tlaih mi mino hna hi May thla ni 1 zanlei ah Lweikaw thonginn ah an zohfel(စစ္ေဆး) lio a si tiah theih a si.\nKan hnu April thla a hnu bik zarah zongah Pharusoe khua chungah mino pahnih hna cu ralhrangbu nih an rak tlaih bal cang hna, a tu zong ralhrangbu duhlonak langhternak ah aa tel mi Mino hruaitu hna cu an kawl hna i an tlaih pah lengmang ko hna tiah khuami nih an chim.\nHakha-Gangaw Lam Sang Inn A Kang


Hmanthlak Thawngpang; Hakha Cozah Zung Zunput Cheukhat Zeitluk In Dah A Thurhnawm? - THE CHINLAND POST\nHmanthlak Thawngpang; Hakha Cozah Zung Zunput Cheukhat Zeitluk In Dah A Thurhnawm?\nHakha zungkip fonh zung zunput cheukhat\nThe Chinland Post| 2018 July 4| Hakha ah cozah zungkip fonh zung (combine office) zunput cheukhat zeitluk in dah a thurhnawm i fih a nun? A thianhlim lo lawng si lo in zunput chung ah zuu thol le beer dur pawl hi zoh ve hmanh uh. A tanglei kan langhtermi hmanthlak khi Hakha zungkip fonh zung zunput zapi ah a cangmi thil a si lo, a laifang dot zunput cheukhat ah kan hmuhmi an si. Cozah zung pakhat pi nih hitihin a si awk a si ko nan ti maw? Thianghlim seh timi lungput le saduhthahnak he zapi kan in hrawmh hna.\nInncung le inntang zunput cu innka tawh an hrenh hna, an hrenh lomi khaan cheukhat cu an thianghlim ko. Atu hi avoi khatnak kan hmuh lawng a si ti lo caah tuanvo ngeitu hna nih thianghlim deuh te in kan chiahpiak hna seh timi saduhthahnak he atu bantuk in hmanthlak kan rak in hrawmhmi hna hi a si. Hi hmanthlak zapi hi 2018 July 4 chun ah thlakmi an si.\nzunput cheukhat ah zuu thol le beer dur\nzunput a thurhnommi le ek ti toih lomi\nzunput a thurhnommi\nzunput chung ah zuu thol le beer dur aa pongmi\nAtu bantuk in a luancia caan ah Hakha sii-inn zunput cheukhat zong a thurhnom tuk, cu pin ah zuu thol le beer dur in a rak khat ve. Cucu zunput sii-inn thianhlimhtu nih thianh lo in an chiahmi kong kan rak taar bal cang. A cheukhat nihcun soiselnak a kan pemi zong an um nain cu kan tar cangka nihnih hmanh a rauhhlan ah an rak thianh dih colh. Mah lio hrawnghrang cu zunput kal zong a rak nuam deuh cang sii-inn mizaw le mizaw hraamtu cheukhat nih comment peknak le phone chawnhnak an rak kan ngeih bal.\nPhoto: The Chinland Post, 2018 July 4\nPrevious Graduate Certificate in Democracy Studies Kainak Sok Khawh Asi Cang\nNext Library Caah Cauk Kan In Hlut Khawh


Trump Caah Ningzak Tuk Si Lai! A Rian Phuah Dawh Si Cang – Chin World News Evening\nTrump Caah Ningzak Tuk Si Lai! A Rian Phuah Dawh Si Cang\nBy Saya Van Tum: Trump cu Atu chun a thil tuahmi ruangah president sinak in phuah dawh a si cang. Atu chun thil a cang hnu cun a hawi le tampi nih an kal tak hoi. Saul siangpahrang bang in a chung ah thlarau ttha lo a lut ciammam I buainak lawng a chuahpi Ko ne rawh hi. Ka rak chimmi a hman Ko lo maw? US president vialte lak ah tuanbia chiakha tambik a ttialtu ah a chuah cang. Mah bantuk minung hna Pathian nan thimter le hmanter nan puhmi hi cu Pathian a lawm lai lo. Laipawl Trump ttanhtu vialte rawl ulh in nithum chung thla rak cam uh. Trump le Republican Party nan ttanh ruangah. Credit: Van Tum\nRelchih: U.S Capital Ah Trump ruangah Buaibai Nak Achuak: Zeiruangah dah tuni 01/06/2021 ah USA Capital ah thil mahbantuk achuah tiah cun U.S President Donald Trump nih aka tei ko timi cohlan nak atuah duh lo caah amah auar tu hna buaibai nak achuahnak hi asi. Cucu expert mifim thiam hna nih cun proudboys tiah a auh mi hna. KKK le Red neck le ramdang mi a rem hrimhrim arem lomi hna pawl an si tiah an chim.\nNihin hi House le Senate zuungah President elect Joe Biden cu President asi ko timi cohlan nak an tuah ding asi caah mah bantuk hin buaibai nak cu achuak nak asi. Banutk hin President si nak thutdan tongti chan in ai chang mi hi amah lawng asi ti asi. Cu caah micheukhat nih an chim ningah cun 01/20/2021 hlan ah hin Trump cu Scotland England ram ah azam lai tiah theih asi.\nZei caah tiah cun khi ka hmun ah ahim bik lai tiah aruah pin ah amah he ai neihniam bik mi hna official tein theih asi. President thar asi dingmi Joe Bidens inauguration hlan ah tlik-zam ai timh hi asi. Cu bantuk cu U.S tuanbia le Vawlei cung tuanbia ah aum bel lo mi asi. Thlennawn nak aum tik ah tha tein le lungtling tein cohlan le power i chanh nak tuah asi tawn. Nain tutan hi cu bantuk dirhmun (traditional values) cu um dawh asi lo.\nTuni Senate le House ah hin Trump a dir pi ngai mi hna Senate pa 11 an um i House zongah cun an um ve tthiamtthiam. Cu bantuk cun President Trump nih Vice President Mike Pence cu keimah President ka si khawh nak hnga bia Na va chim lai ati nain Vice President Mike Pence nih cun keimah nawl angei mi ka si lo. Phung le lam kan ngei cucu kan zulh awk asi tiah ati.\nCu bantun in buaibai nak achuah tik ah Mike Pence nih arannak in mah bantuk buaibai nak Cu ngol zokzok uh atu bak ah. Phung le lam kan upat awk asi ati. Amah zong cu himnak hmun ah an tlik pi ve. House lutlai Nancy Pelosi nih National Guide cu auh an si lai ati. Zeiti an hei cawlcangh le an au an khuan (Protest) ko zongah phung le lam ning tein thil akal ko lai. Cucaah January 20,2021 ah U.S Ram pi cu President Thar an ngei lai.\nNizan ah Geogia State ah Senate thimnak aum i minung pa 2 thim asi cu zongah cun Democratic party in ai zuam mi Jon Ossoff le Rev. Raphael Warnock nih teinak an hmuh. Cu caah President Donald Trump nih Republican party cu arawk ngaingai ti alang. Tukum 2021 in 2025 tiang hi US Ram uk nak ah House zongah Dem nih an uk lai i abiapi ngaingai mi Senate zong an uk lai ti afiang ngaingai. Mipem hna kan nih caah cun Dem tluk atha mi an um ti lo. Ref: Chin Cable Network Channel\nTrump Ruangah Buainak Faaktuk A Chuak Cang


Fran Zelenak - Senior Project manager at Clark Construction Group\nClark Construction GroupWashington D.C. (agglomération), États-Unis\nContact Fran Zelenak\nSenior Project manager - Clark Construction Group\nBAE in Architectural Engineering - Pennsylvania State University\nWeb Search for - Fran Zelenak - ... Videos Search for - Fran Zelenak - ... Documents Search for - Fran Zelenak - ...\tRelated People\nLooking for another Fran Zelenak ?\tGeneral


Breaking News: Thlanglei Laitlang Kanpalet Ah CDF Le Ralkap Kahnak Fakpi A Chuak - Chin Eleven News\nRelchap: A ra lai mi thla 6 chung ah kawlram mipi 6.3 billion hrawng nih taam haal dirhmun in an um kho; Ram buai nak ruang ah le Covid-19 zawtnak chawnh ning a karh tuk lio ah rawl ei awk um lo tiang taam haal dirhmun in a um mi Kawlram chung mipi billion cu bawmhchanh ding ah a hlu hmuh mi cu tu hnu thla 6 ca tiang ah za lak tiang in a um ti lo tiah UN lei (WFP-World Food Programme) nih nihin August 6 ah ralrin pek nak a chim.\nFebruary 1 in ralhrang nih nawlngeihnak an lak ni thok in ramchung buaibai nak cu ton a si. Cu hnu ah Covid-19 zawtnak a karh tuk caah Kawlram chung taam haal ral in bawmhchanh khawh nak ding ah American dollar 86 billion a herh tiah WFP nih cathanh ah a langhter.\n“Kawlram chung ah taam haal nak cu hmailei ah hinak fak chin in a karh kho ” tiah WFP in kawlram lei pehtlai mi director Stephan Anderson nih a chim.\nKawlram ah a ra lai mi thla 6 chung ah mipi 6.3 billion cu rawlei ding taam haal tuk dirhmun an phankho tiah WFP nih cun a thanh.February thla ralhrang nih nawlngaih nak an lak hlan ah kawlram mipi chung in 2.8 billion lawng nih rawlei awk har dirhmun in an rak um.TCP\nKawlram Khuapi Bik Yangon Ah Bomb A Puak, Hliam A Tuar Mi Zong An Um


Vuangtu khua um Ralkap pawl Siangngakchia Bu pakhat nih kal hnawh an tim – Hakha Cherry\nVuangtu khua um Ralkap pawl Siangngakchia Bu pakhat nih kal hnawh an tim\nVuangtu khuami inndawng (3) sin in ningcang loin phaisa haltu Ralkap pawl cu Siangngakchia Bu pakhat nih kal hnawh an timh tiah ka theih caah ka lawmtuk. Hakha le Thantlang ah a ummi Siangngakchia Bu le mino Bu dang pawl zong nih rak dirkamh cio hram uh tiah kei mah pumpak in sawm kan duh hna.\nRalkap hi a ttih in kan ttih peng ding si loin upadi ning tein kan palh lonak ahcun kan doh peng aherh cang. Cu lawng ah hmai lei ah mipi hi kan nek awk ansi ti lo Mipi hi a kan cawmtu ansi tiah Ralkap pawl hi an i fiang lai. Ralkap uknak chan lio hmanh ralttha tein an rak doh cio lio ah Democracy le a mer cangmi kan chan ah Ralkap pawl ningcang loin an ummi hi kan zoh sawh peng awk an si ti lo.\nCu caah mino le siangngakchia Bu tal nih tei kan mak piak hram u. Kan ai-awh in rian tuan ding ah kan thim mi Hluttaw Palai pawl nih le Tender bawh Company ca lawng ah rian ttuan an thiam i rinh awk an ttha ti fawn lo. Cu caah kan mah te tal in cawlcaang cio usih law pakhat le pakhat i dirkamh in i bawmchan cio usih. Cu tin cun Ralkap lawng si loin ningcang loin rian a tuanmi poh do ti hna usih. Kei zong Siang ngakchia Bu pawl an kal hlan ah Lai ram ka phanh ahcun pumpak hrim in ka tel ve lai.\nSiangngakchia a cawlcaang mi Bu hi keimah nih cun an Bu min ka langhter rih lai lo. Dirkamh a duhmi le Siangngakchia Bu Lutlai sin ah pehtlaih aduhmi nih messenger in hal khawh ka si. An timhtuah mi a ttha tuk a tlamtlin khawh nak hnga thlacamnak in siseh, thazang in siseh, a phun phun in i bawm cio usih. An tim tuahmi a tlamtlin deuh hnu zong ah thawngtling deuh in langhter tthan khawh ka zuam lai.\nUpatnak he, Salai Dokhar 27/12/2020\nPathian nih a thimsual i a hlawt tthanmi, Saul siangpahrang le US Mirang Evangelical Khrihfa pawl nih an rak thimsual cikcekmi, Donald Trump\nThinhunnak Zeitindah Kan Tawlrel Lai part 1


NLD Party cu thih ngamh in Ralkap a do ngamtu Party kan si timi kongah – Hakha Cherry\nNLD Party cu thih ngamh in Ralkap a do ngamtu Party kan si timi kongah\nOctober 12, 2020 admin Uncategorized 0\nNLD Party Hi Ram Pumpi Aiawh Party A Si Timi Kongah :NLD party hi Sept 1988 kum ah an rak dirh.A dirh tu (Founders) hna hi Suh Kyi dah lo cu ralkap bawi hlun lawngte an si.Brigadier General Aung Shwe, General Tin Oo.Colonel Kyi Maung le Brigadier General Aung Kyi hna an si. Cucaah NLD policy a tungtlang dirh tu hi Ralkap hlun lila an si i tlangcung mi pakhat hmanh an i tel lo.Atu NLD party i CEC ah tlangcung mi an i tel ahcun tlawm ngaih in an telh mi hna a si lai.\nHi ruang ah cun pei 1988 kum thiam ah Tlangcung miphun vialte komh mi UNLD (United Nationalities League For Democracy) cu an rak dirh i General secretary ah Dr. Lian Hmung Sakhong nih a rak tuan. Kha lio ah tlangcung party 25 cu UNLD ah an i fonh i CNLD zong a rak i tel ve cang. NLD hi ram pumpi huap Party rak si seh law UNLD kha dirh a herh hnga lo.Kawl cozah le party nih cunglei in a kan aiawh le huap a kan timh mi pei kan dohmi a ruang pakhat cu a si ve cu.\nA ngaite ti ahcun miphun party le tlangcung miphun party dirh hmasa tu hna hi CNLD kan pa le dakaw an si.1990 thimnak zongah NLD bantukin CNLD zong an rak lut ve. Zei ruang dah CNLD hi atu lawng nan au? A luacia kum 30 zeidah nan tuah tiah chin NLD party an ti.Ruah ningin thil a kal khawh lo nak a ruang tampi a um.Culakah 1990 election result cu ralkap nih an pom lo.Cu lawng hlah! Party tiang hrawh piak a si.Atu CNLD hi 1990 lio CNLD policy kha a tharchuah mi a si. NLD Party he an kum khua ai khat.\nNLD Party cu thih ngamh in Ralkap a do ngamtu Party kan si timi kongah :CNLD hruaitu hna cu tlaih ding an si caah an zam.Caan karlakah a thi mi Salai Ram Ling Hmung te hna an um.An ral chiat ruangah an zam a si lo.An tlaih hna ahcun thlankhur nih a hngah cang hna. Ralkap a dotu cu chim hlah! CNA he pehtlai hmanh ah an kan hrem ning le saram thah in a kan thah.Suh Kyi caah kawl ralkap cu a pa fa le an si. An far hning a si.Fungfek voikhat tuk zong a tong lo. A rian tuanti hawi le zong ralkap bawi hlun an si caah le kawl cu Saya tapeh nunphung an ngeih caah an dinh dorh deuh hrim hna.Cucaah NLD chungtel pawl nih NLD cu ralkap thih ngamh in a do mi kan si an timi khi tlangcung mi ralkap a dotu dirhmun he tahchunh awk a tha lo.\nDr.Lian Hmung Sakhong nih thih ngamh rak i thim seh law kan chin miphun nih zeitluk in dah kan sungh lai?Atu lio tuan mi lawng siloin Suh Kyi inn chung i hmurka a ngeih lo lio caan ah vawlei cung cozah kip sinah kawl ram kong abikin tlangcung mi nih kan covo kan ngeih lo ning kong a va cawnpiak mi hna khi chim awk a tam tuk lai.Amah nih thil sining kan problem a va cawn piak hna i Suu Kyi nih laksawng a ngah.Kei cu Suu Kyi nakin Dr.Lian Hmung Sakhong le Chin miphun covo ngahnak ding caah dothlennak a tuah tu hna hi kaa uar deuh.Thih ngamh in NGO rian miphun caah ka tuan a ti tu hna nih cun Suu Kyi an uar deuh.Credit-Salai Tin Maung Win\nCMOC (Conditional Movement Control Order) Chuahthan Asi Lai\nElection cu zarhthum fai te lawng aduh cang i NLD nih 100%79 in Cozah nak cu alakthan lai ti ah ruah asi ko cang.


Rev. Dr. Khai Khan Suan – Hakha Cherry\nRev. Dr. Khai Khan Suan\nSaya Khai Suan hi kebei a si. Tiddim ah AG Khrihfabu a chuahpitu hi Rev. Dr. Hau Lian Kham(tleicia) le a mah an si. Phungchim a thiam taktak. Laimi phungchim thiam timi ah mi hmasa a si. Saya Khai Suan, mangṭha!\nChin Mi Nih Ral Lakah Zeitindah Kan I Zohkhenh Lai?Nan theihcia bantuk in kawlram hmun tampi le Chin ram hmun tampi ah ralhrang Min Aung Hlaing ralkap le mipi lei ṭang paralṭha ralkap pawl kah dohnak a chuak cang. A chuak chinchin lai.\nRalhrang ralkap hi ṭihding cu an si nain, mah tluk ruahsur lakah ramlak tiangtiang zampiak ding cu a si hnga maw? ti hi a ka ruahter ngaimi a si. Ramlak ahhin kan him deuh hlei hnga maw? ti zong a ka ruahter ngai fawn. A ngaingai ti ahcun ramlak ko ah a him lo deuh ti khi ka hmuhning a si.\nAsi ahcun kah dohnak a chuak chinchin lai caah zeitindah kan i zohkhenh lai i, kan i runvennak cio lai ti mi keimah hmuhning le siaherhbia hna cu atanglei bantuk an si;\nKhua kipah ralhrang ralkap an phan tikah nan ṭih hna zongah ramlak tiangtiang mipi zam colh loding a si lai. Asinain ralhrang ralkap le police nih tlaihding ah record ah an chiahmi minung hna bel an um asi ahcun pakhat le pakhat thawng i theihter in a himnak bik hmun ( Safety zone) pakhat khat ah zam colhding a si lai.\nKhua he nai niam pongkam ah kah dohnak thawng a um sual a si ahcun ramlak ah nan zam colh lai lo. Asinain vanlawng hna in bomb an tlak, inn le lo hna mei an duah bel a si ahcun a himnak hmun pakhat khat ah zamding a si ko.\nKhua kip nih a himnak hmun (Safety zone) chiah cioding. A himnak bik hmun ah chiahding mi hmun hma hna cu Biakinn, khuami nih ngeihmi innpi ( Hall), Sianginn pawl a si lai. Asinain mah a cunglei pawl hi a him deuh lo ti a si ahcun, khuachung i lentecelhnak hmun kau pawl ah idornak thlam sak cioding a si lai.\nMah a cung i dornak hmun paohpaoh ahhin Arangmi-Thantar ( White colour flag) thlai dihding a si lai.\nAbikin kum 60 cung upa, midam lo, hngachia le nu paoh ṭha tein zohkhenh ding a si lai.\nRal tho sehlaw pakhat le pakhat i zohkhenh khawhnak ding caah tiah Emergency Committee serding. Cu Committee upa, khua upa le pastor dihlak nih tuanvo lakding. Abikin, hi bantuk lio ahcun biaknak lei i Pastor pawl kha ralhrang ralkap hmai ah biachinding le mipi nih a herh tiah ruahmi tuanvo pekding a si lai.\nPastor pawl nih an ngeihmi thilthuam vialte lakah a thabikmi i tuah in a herhning poah in ralhrang ralkap hmai ah khuami dirkamh le ralṭha tein chawnhbiak, Mipi eidin, sii ai le hnipuang tbk… a herhning in tawlrel piakkhawh i zuamding a si lai.\nNungak le nutungno pawl kha ralhrang ralkap hmai ah ṭha tein ṭhutdir thim le ralring tein umkhawh i zuamding a si lai.\nInn chungah phaisa, eiding le man ngei thil tbk…. pawl chiah loding le a himbik lai tinak hmun ah khor cawh i, cu ahcun abiapi mi thilri pawl cu chiah cioding a si lai.\nMipi dihlak ralkap hmai ah a herhlomi biachim loding le bia an in hal hna tikah, nan holh kan theih lo tiah leh in, a herhning in pastor te kha auh le chim i zuamding a si lai.\nȚhawng u law, nan ral ṭha ko u, ṭih hlah u, an hmaiah therphang hlah u; zeicahtiah nanmah he a kalmi cu Bawipa nan Pathian a si; an deuh hna lai lo i an hlaw fawn hna lai lo,” a ti. Deuteronomy 31: 6\nA zungzal in thlacam u, zei bantuk thil nan ton hmanh ah lunglawm in um u. Khrih Jesuh chung i nan nunning ah hin hitihin nung hna seh, tiah Pathian nih an duh hna. 1 THESALON 5:16-18\nKawlram hmunkip ah a ummi Chin mi dihlak Pathian nih a thiangthlarau in, in umpi zungzal ko hna seh!Pa Hen Thang\nLi Ka Shing Biaroling


Dawtnak Hmual CDF-Mindat chungtel pakhat nih a tak in a tonmi – Hakha Cherry\nA tanglei ca hi rel tikah lungthin a hno, mitthli a hai. Zeitlukindah dawtnak hmual hi a thawn ti zong a langhter. CDF-Mindat chungtel pakhat nih a tak in a tonmi a si. Amah tialning tein ka vun leh.\nKan khuaruah a har tuk. Nan tlung rih lo maw tiah ka hal hna i “Ti le rawl an kan petu khua cu mahti men in kan kaltak kho hna lo, a himnak hmun an phak tikah kan tlung te lai” tiah an ka leh.Cu bia ka theih tikah ka ngakchia lio i ka zoh balmi Vietnam ral muicawl (movie) pakhat ka lungah a hung chuak. Lemcang (Minta) cu Arnold a si rua ka ti. Vietnam lei a doh cuahmahmi US Marine ralkap pakhat nih amah a chanhtu Vietnam khua pakhat a chanh thannak muicawl a si.\nDawtnak cu a kir than timi hi ka zumh. A hnu ah anmah theihternak ka rak tuah te lai. An kut chungah an meithal taktak kha tlaihter thannak caan a hla ti lo.Zalen The Chin Post


Chin Miphun Sin Ka Thlacam Cah Tawi | Faiceu News\nInnpiCaparChin Miphun Sin Ka Thlacam Cah Tawi\nChin Miphun Sin Ka Thlacam Cah Tawi\nDecember 9, 2017 David Ceu Capar 0\nChin miphun Ule nau hna zaangfahnak tein: Chinram chung i a um liomi, kan Chinram le kan miphun caah lu hloh ngamh le thisen chuah in do a thleng cuahmahmi kan unau hriamtlai CNF/A pasalt’ha le nusalt’ha hna caah thlaza cam hi na thathu hlah(Daithlang hrimhrim hlah). Thlaza campiak zungzal hna mu.\nKan Chinram chung ummi Chinmi le Lei khuaza a ummi Laihritlai dihlak vialte caah, Miphun puitling pakhat kan sinak ralkapbuu le a dikmi dothlennak ah a kan aiawhtu an si bantuk in, hmailei caan zongah hmaisuangtu le t’hihruai khotu an si khawh peng nakhnga thlaza campiak hna mu.\nKan Chinland le kan miphun caah “Dothlen” riant’uannak ahhin na ti khawh ning cio khan biatak tein teima ko. Kan ram ca, kan miphun ca le midang kan unau caah thla na campiak hna i, na tuahpiakmi hna kha Pathian nih an tuahpiak ve lai. Teinak cu Bawipa ta a si bangin Chinram nih zalonnak hi kan hmu te ko lai. Chin miphun na lungdong citcet hlah mu.\nChin miphun Pathian nih thluachuah pe ko seh. Chinram hmun zungzal seh.\nMiphun caah thlaza cam zungzaltu,\nSalai Thomas Lian Thihlum\nPhoto: Atu CNA ralkap a t’uan cuahmahmi Bawi Dim Sung, Gracy le Rebecca an si. (Zuk ngeitu:Salai Tialbawiling).\nBiakilh: Catial tu hi Salai Thomas Lian a si. Tulio hlasa minthang Salai Bawi Thiang Bik i a chuahpi a unau a si. Chim miphun caah cabia t’hat’ha tampi a kan thawlhpiak tawntu a si. A cungah kan i lawm tizong kan van langhter t’han.


Palm Sunday - A VEL IN KHAMH KAN SI\nMatthai 21:9; "A hmai i a kalmi hna le a hnu in a zulmi hna cu an bu ning piin an au i, “David fapa cu thangthat (hosanna) ko u! Bawipa min in a rami cu Pathian nih thluachuah pe ko seh, Pathian cu thangthat (hosanna) ko u,” tiah an ti."\nPathian cu Thangthat Si Ko Seh!\nPalm Sunday kan phanh tikah kan chim tawnmi le kan theih tawnmi cu “Bawipa nih a/n herh” timi hi a si. Jesuh nih, “Kan Bawipa nih a herh” tiah nan va ti hna lai tiin a zultu pahnih cu a fial hna. An rak pek sianh tak ko hna. Cu ti cun, Jesuh cu laa note kha aa cit i Jerusalem ah a lut. Jesuh nih laa i cit in Jerusalem a luhnak kong hi thawngtha cauk pali nih an chim cio (Matthai 21:1-11; Marka 11:1-11; Luka 19:28-40; Johan 12:12-19). An chimmi belte ah dannak tete cu an um. Tahchunnak ah, Matthai nih cun “laa le a fate” tiah a ti lio ah Marka le Luka nih cun “laafa” tiah an chim. Johan nih cun “Kan Bawipa nih a herh” tiah Jesuh nih a zultu pahnih a thlah hna nak kong a tial lo. Laa aa cit ti lawng a tial. Cun, Johan lawnglawng nih kuhchuk hnah kha an i put i Jesuh cu an don tiah a chim.\nZei bantuk in an chim hmanh ah, thawngtha cauk pali nih an chim ciomi cu Jesuh cu Jerusalem ah laa aa cit i a lut, tihi a si. Nihin cu Palm Sunday a si bantuk in Jesuh nih Jerusalem ah laa i cit in a luhnak kong ah kan hmuhmi le a hmaizarh ah a cangmi chungin thil pathum langhter ka duh.\nI. Jesuh nih laa note aa cit tikah mipi nih lam ah khan an puan an phah i, a cheu nih thinghnah kha an phah piak. Hika ah thil pahnih ruah awk an um.\nPakhatnak; Rangtum cit loin laa aa cit. Hlan lio chan ah, uktu bawi pawl nih khua chungah an luh tikah rang an i cit theu. Teinak a hmutu, ral a tei tu an si langhternak ah a si. Khua chung i an hung luh tikah mipi nih an don tawn hna i, thangtthatnak an pek tawn hna. Sihmanhselaw, Jesuh nih cun laa aa cit. Phundang in chim ahcun, porhlawtnak le uanthlarnak he Jerusalem hi a lut lo. Laa cu a lung a nem tiah ruahmi a si. Laa aa citmi nih hin siangpahrang a si ti zong a langhter fawn. Tahchunhnak, Solomon nih cun David i laa kha i cit in Gihon ah siangpahrang cang dingin a kal (1 Siang 1:33, 38). Jesuh nih cun laa cit in Jerusalem khua chungah a luh tikah ral a teitu siangpahrang le ralbawi bantuk in a lut lo. Laa cungin toidornak le lungnemnak he a ra. Daihnak a ratpitu a si nak a langhter. Isa 9:6c nih “Daihnak bawi a si lai” a timi kha a tling.\nPahnihnak, lam ah puan le thinghnah an phah piak. Hi lio caan ah “puan” hi anmah minung ai ah ruah a si i Jesuh kalnak lam ah an phah piak tikah na minung kan si, ti an langhternak a si. Tahchunhnak, Biakam Hlun ah Jehu siangpahrang kha mipi nih an puan an rak phah piak (2 Siang 9:13). Cun “thinghnah” hi Pathian biak dingah an kal tikah an i ken tawn. Atu cu an ken sawhsawh si loin Jesuh caah lam ah an phah.\nKannih tah zeitin dah kan don ve? Bawipa hmai ah toidornak he kun in kan nunnak kha puan bang phah i, Bawipa ka nunnak hi nangmah nih uk ko, ti ve hna usih.\nII. Jesuh cu mi tampi nih an zulh i “Hasanna! David Fapa cu thangtthat ko u!” tiah an au. Hosanna timi hi Greek holh a si i, Aramaic holh an lehchinmi a si. Aramaic ahcun hosa‘na ti a si. Cu zong cu Hebru holh in an i lakmi a si i, Hebru ahcun hosi‘a-na ti a si. A sullam cu “Kan khamh tuah!” tinak a si. Asinain, Jesuh chan a phanh tikah cun, “thangtthat u!” ti sullam an ngeihter cang. David fapa cu thangtthat ko u! Bawipa min in a rami cu Pathian nih thluachuah pe ko seh! Pathian cu thangtthat ko u! tiah mipi cu an au.\nKannih tah zeitin dah kan au ve? Siangpahrang hna lakah siangpahrang ngan bik a simi Jesuh cu thangthat si ko seh, tiah a au ngammi le a au khomi si ve hna usih.\nIII. Jerusalem khua chung vialte hninh dih tiang in a rak conglawmhtu hna nih caan a rauh hlanah, Pilat nih kan thlahpiak hna lai tiah a ti lio ah, “Vailam ah khenh chih ko!” ti tu in an au.Zei ruangah dah a si hnga? Thil pahnih te in langhter hmanh usih.\nPakhatnak, vawleicung siangpahrang bantuk a si lo caah. Judahmi nih cun an hngahmi messiah cu ralbawi phun in an ruah. A kan uktu, kan ral a simi Rom cozah hi a tuk lai, a tei lai i, a uk lai an ti. Sihmanhselaw, Jesuh nih cun cucu a tuah lo. Tuah aa timhmi hrim kha a rak si lo. Cu caah, mipi an lung an i let tthannak a si.\nPahnihnak, vawlei kong lawng an ruat. Phundang in chim ahcun, anmah vawlei lei in hlawknak a kan pe lo tiah an ruah caah, an hlawtnak a si. Nihin Khrihfa tampi zong biaknak ah hlawknak kan kawl theo tawn. Kan i hlawk ti rua lo tiah kan ruah tikah, biakinn kal kan zuam tawn lo. Pathian sinah thlacam kan daithlang.\nKan dam caan, kan hlawh tlin caan le kan i lawmh caan lawngah Jesuh a lawmh i, a dang caan ah a philhmi kan si lo ding hi, Judahmi hna an nunnak nih a kan hmuhsakmi cu a si. Miaknak hmuh khawh ding lawngah siloin sunghnak a chuah khawh ding thil a si zong ah hosanna a ti khomi si ding a biapi ngaingai.\nKan Bawipa Jesuh nih pakhat cio hi a sunparnak caah a kan herh.\nBawipa hmai ah toidornak he kun in kan nunnak kha puan bang phah i, Bawipa ka nunnak hi nangmah nih uk ko, ti hna usih.\nBawipa cu siangpahrang a si caah thangtthat hna usih. Thangthat awk tlak taktak cu Jesuh a si.\nNihin bantuk lawngah si loin a zungzal in, harnak kan ton caan ah siseh, lawmhnak kan ton caan ah siseh, Bawipa a thangtthattu si i zuam hna usih.\nBy Thomas Cung Bik


USA um laimi nih kawlram um laimi cheukhat caah thil sunglawi tuk an tuah hoi e – Lai Lungrawn Post\nUSA um laimi nih kawlram um laimi cheukhat caah thil sunglawi tuk an tuah hoi e\nJuly 31, 2021 July 31, 2021 admin Hmuhning\nKum Thawk Ka Ah Falam Innkang Inn(20) Sinah CCUSA Nih Sing 300 Leng A Bawmh Tukum thawk January 12 zaan ah Falam lamtonnak pawng i a kangmi inn 20 caah Chin Pawlpi USA(CCUSA) nih 33,333,3000MMK a bawmhmi cu nizaan July 30 ah vanchait tong mi chungkhar sinah CCIT siangcachim hna tawlrelnak in pek a si tiah theih a si.\nTu hi Chin Pawlpi USA(CCUSA) min in harsatnak tong chungkhar pawl sinah a voikhatnak bawmhnak an pek a si.Bawmhnak an pek ning hi dawr ngei le inn rawk,chungkhar 12 hi bawmhnak ngahmi chungin zatuak 30 an pek i inn ngeitu chungkhar 8 hi bawmhnak ngahmi zatuak 70 in an pek hna the chin post.\nRalhrang nih mipi cung ah thil tha lo taktak an tuah cang\nLai meithel in ralhrang pa thilak an kah chin ram ah


Kawl ralkap nih CNF/A nan bawmh hna tiah khua bawitlang an rak tlaihtimh hna ruangah – The Cherry Par\nKawl ralkap nih CNF/A nan bawmh hna tiah khua bawitlang an rak tlaihtimh hna ruangah\nDecember 27, 2020 Cherry News\nKai Ngaih Kho Tuk. Kawl ralkap nih CNF/A nan bawmh hna tiah khua bawitlang an rak tlaihtimh hna ruangah Sangau (Mizoram) kan chungkhar in kan rak zam i, kan khuasak chungah “an ttam, maien, anthur tbk” ttukttak inn kip sin le vai ralkap sin ka rak zuar lio hna ka philh lo dakaw.\nThantleng kan rak um lio i, rawl chumh awk rak um lo i, midang facang kan rak cawi tawn lio zong ka philh lo dakaw – kan coka a chiat tuk i, ruahpi sur paoh ah rawl ei thiam loin kan rak um lio zong ka philh lo dakaw. Christmas lai i, kawom rawh awk hmanh kan rak ngeih lo lio ka philh lo dakaw.\nHakha kan peem i, midang dinti hal in kan rak um lio zong ka philh lo dakaw. Thilthuam ttha deuh hmanh, tuni Denmark kai hruk ah ka siarem lo caan ah um dakaw. Tuni tiang second-hand kai hruk zong ah kai lawm peng rih dakaw.\nNew Delhi lio i, zan bazar ah kala (vai) nih hlonh ding timi kawpihnah ka rak char i, thawk tuk in tihang le meh in kan rak ei lio zong ka philh lo dakaw.\nLairam tangriat tiang sianginn ka rak kai chung i, cuusin le asawng ka rak kai khawh lo lio zong ka philh lo dakaw (dawtu nih free in cuusin an rak ka cawntermi zong ka philh lo dakaw). Tuni eidin chambau lo bantukin kan ummi hi Jesuh thawng, UN le Denmark cozah thawng in si timi zong kai fiang tuk ko dakaw. “Ca ka rak thiam lo ruang i, sianginn le cuusin zong kai lo lawlaw ko” an rak ka ti lio zong ka philh lo dakaw. Tuni ahcun Jesuh thawng in cauk panga a minte khin ka chuah ve cang. Ka cauk reltu cungah kai lawm tuk. Cun, ka cauk kong biaruahnak a ka ngei dingmi Henry Nawlthangbik Hlawnceu cungah kai lawm tuk dakaw.\nMah vial kha si rih seh’ Ka nunnak ah ka zahpi lomi cu: Pathian cu Jesuh tian ka zumhmi, ka chungkhar le ka siningte hi si ko. Phorhlawt ding ai ngei lo. Ai phorhlaw ngam ding zong ka si fawn lo. Chambaunak le dernak kan ngei cio hna tihi ka zumh. Cun, vawlei minung vialte hi hohmanh nih lungtlinter dih khawh si lo. Note: Ai manhmi nih rak kan telpi ve te uhlaw. (Dec. 27, 2020), Van Nun Lian\n← Scientists Pawl Nih Khuaruahhar Taktakmi Vate Pakhat An Hmuhmi Cu A Mak Ko\nBreaking News: US Ah Avoikhatnak Tuanbia A Cang Kho Dingmi →


KHUARUAHHAR SI CANG, THANHNAK AN TUAH, AN SUALNAK AN I HMU LOH HIH – The Chinlung Post\nSeptember 13, 2021 admin Kawlram 0\nPDF Pawl nih sualnak ngeilo Palik le Ralkap an thah hna tiah Zaw Min Tun nih a chim. Zaw Min Tun nih nizan ah thanhnak atuah. PDF hna nih Mytel Tower an hrawhmi hi rampi rawiphir a si caah a hrawktu hna cu ralkap nih kan tlaih hna a si ahcun thah lo cun a dang a um tilo tiah a chim. Voitampi kan thinlung kan tthumh zong mah ISIS, Taliban bantuk nih mipi harsatnak phunphun pek an timh mi hi rampi hrawh an timh si ko.\nThawngpang: Kan Unau ralzam hna ei le din an chanbau ding ka siang hna lo tiah Mizoram Health Minister Dr. R. Lalthangliana, MLA nih a chim. Kawlram buainak ruangah ralzam Mizoram ah an rak lut chin lengmang. Nizan tiawk Lungler Sakhan i kahnak ruangah khuami hna cu a himnak hmun panh in an kal hna. Atu ah hin Mizoram Cherhlun le Ngharchip cun Thingsai le Bualpui hna an um.


Wow! Kawl Pawl Hi Khuaruahhar Le Upat Awktlak Taktak An Si Benjamin Sum Zong A Lautuk – Chin World News Evening\nNizaan November 27-2019 cu Myanmar Idol Season 4 ah a zuammi Top 7 tiang aphanmi kan naupa Benjamin Sum chuahni kum 19 a tlinnak asi. Ruah lo lengin a ngakchia ngaingai. Benjamin Sum chuah camtuak asi bangin a fans pawl nih siizung le sianginn hna ah kalin rawl an pek hna i, cheukhat hna nih cun Benjamin Sum fans sinak thisen tiang an pek hna tiah theih asi.\nHi bantukin duhdawtu le thazaang petu angeih i Benjamin Sum zong a lawm tuk ve i, lunglawmhnak bia zong a chim ve. Ahleice in hi bantukin thazaang apetu hna hi kanmah Miphun chung hmanh in si loin miphun dang Kawl miphun an si hna. Benjamin Sum zong a lawm ngamsam i, thisen tiang pek in thazaang an pek tikah hi amah zong a lawm i a khuaruah tiang har phah.\nCuti i a fans pawl nih a chuahni camtuak an rak lawmhpi cu a lawm tuk ve i Benjamin Sum nih a fans pawl sinah hitihin lunglawmhnak bia a chim ve. November 27 cu ka chuahni cam tuak asi i thazaang a ka petu viatle a ka lawmhpi vialte nanmah ruangah le nanmah thawngin nikum i ka chuah camtuak nain ka dir a riam deuh i ka lawmh deuh. Nan zahte cungah ka lawm tuk.\nKa chuahni ah keimah nih a ka dawtu hna sinin laksawng ka dong i kan nuam tuk hringhran. Cu lawng asi rih lo ka mi pi “Summers” pawl nih ka chuahni laksawng caah thisen nan pek hna nan hlut hna i a sunglawi tuk hringhran ka lawm tuk hringhran. Upatnak kan pek hna i ka lawm tuk Pathian nih thlauchuahnak in pe ko hna seh! tiah Benjamin Sum nih lawmhnak bia a chim ve. Tuzaan ah zuamnak an thok tthan cang lai i thazaang rak pe ve dingin kan in sawm.


ciplak am Home\nCiplak am Am i a hoe?(girls) - Quiz | Get More Quizzes at Quizilla Check out the Am i a hoe?(girls) quiz and make some fun quizzes of your own.


Matupi Ah Ralhrang Pawl Cu Peng Komh Zung Le MPT Phone Tung Pawng Ah Bomb Nih A Puah Hna – Thechinlandtoday\nMatupi Ah Ralhrang Pawl Cu Peng Komh Zung Le MPT Phone Tung Pawng Ah Bomb Nih A Puah Hna\nadmin December 30, 2021 Leave a Comment on Matupi Ah Ralhrang Pawl Cu Peng Komh Zung Le MPT Phone Tung Pawng Ah Bomb Nih A Puah Hna\nChin ramkulh, Matupi ah hrambunh ralhrang Khah-Lah-Yiah 140 hna cu Pengkomh zung le MPT phone tung pawng ah December 29 ah bomh nih a hliam hna i 9 hliam an tuar tiah CDF-Matupi nih an chim tiah RFA nih atial.Crd: The Federal Times\nKa lung chung bia van chim ve ko ning aw.Ka Chinmi mitam deuh nih kan I zoh mi le kan ibo chanmi cu CNA/F hi an si ko lai dah ka ti. CDF zong kan i bochan tuk ve ko, asinain khaw tampi ka kalnak i khua nu khua pa nih bia An chimmi ka ruah tik ah CDF tu hi um loin CNA ah hin I fonh dih hna sehlaw kan thazaang thawng deuh lai dah a timi hi mi tam deuh I lungput asi.CDF duh lo bia asilo mu.Upa tampi nih mah bia an chim tikah ka lung chung I um ngai mi cu asi khe ko ee.\nRamdang lei zong nih an si khawh chung pin leiin an kan bawmh ko nain zeiruang ah dah kan hriam hrei hi an kan bawmh Ning bang in zeipi pa khi a si hnga lo ? Ti in ka ruat ve tawn.. Be na bia ah Ramdang leiin 10million bawmhnak kan rak hmuh mah bawmh nak cu a zaten in CNA kut ah a kut dih lo.CDF kut ah 50% alut , CNA ah 50% alut ve chu tikah CNA nih bawmhnak an hmuh mi nih cun ka fiang ngai mi cu Uniform kha an caw hmasa bello..Bawmhnak an hmuh mi nih cu Auto meithal cawknak ah atam deuh an hmang. Cun CNA hi zeitluk in dah an har timi zong hi chim ding atam tuk rih.Ralram an um lio can hrim ah tlun khawh asilo, CDF cu an ra tlawm pal ah an tlung ko. zeitik hmanh ah CNA nih an caa bel hna lo aruang cu kan nawl asi tiban tuk deuh khin an um.. Cun CDF cu khua lei ah an duhtik can ah an tlun khawh caah pocket money zong an nei ngai hna.\nKa chim duhmi cu CDF ka duh lo bia asilo. A tha tuk ve ko asinan in acung lei I ka chim bantuk in bawmh nak arat tik ah CDF cu atute I adir mi an si tik ah, kha bawmhnak kha uniform cawknak ah an hman. Cu hmanh ah an I za Deng rih lo. CNA hnak in CDF um mi an tam deuh caah tangka tam tuk uniform cawknak an herb rih.Awi khat te hmanh ral atu rih lo mi khua chung I a um saw sawh mi zong nih uniform an nei dih hna, uniform pakhat hi kawlram phaisa I tuak ahcun ks50000 hrawng asi cang van ruat hnik uh ? Uniform nih ral kan tu lo .Khi tluk khin CNA an har lio ah CNA cu e kha e kan ti hna. sorry bak nan si hna. CNA nih an duhmi cu Auto melthal tha asi an duh bantuk in an si khawh chungin bawmhnak an hmuh mi chungin an cawk, acung lei ka chim bantuk in CNA ah um dih sihlaw 10million bawmhnak kan hmuh mi khi CNF ah alut dih hnga zeitluk khin dah kan thawn cang hnga mu. Cu lawng asi rih lo,tlang dang te te nih nan tlang CDF vio bawmhnak nan pek hna. Nan pek mi hna zawng hi atam ngai ti ka theih ko,asinain auto meithal acawk mi tlang le angei mi tlang cu tlawm te lawng an si hna..ziah phaisa vialte tu ta lai meithal maw an cawk dih ? Nai sai….Camp an ngei cio adang tein camp zong nih an herb ve cu ta… Chim ding atamtuk CNA/F le CDF karlak ah huatnak chiah seh ka ti bia asilo mu.. Cucaah cun tampi video tu in CNA an harnak zawng chim ka zuam te lai…Mah ka ca post mi hi CNA ah um dih hna u sihlaw kan thawng deuh lai tiah ka ruahnak ka chim mi si..Nan za te cung ah ka lawm.. By CNA\nCredit: valpui hlawnceu\nHakhalay Kah Doh Nak Ah Kum Sawm Riat Tar Nu Nih A Ram Caah A Nun →\n← Ralhrang Pawl Falam Peng Vubulah Pawng An Phak Cang Caah Ralzam Dirhmun In Mipi Singthum Hrawng An Phan Cang


Pu Tum Bik Kong Hi Fiang Tein Rak Rel Ve Lawlaw Ko, A Biachim Mi Ruang Ah A Lungfak Mi Hna Caah\n”Biapi Hlapi ah Ruahpiak Awk A Tlaak Lo” (TB (Tum Bik) biachim a lung a faakmi hna caah vitamins si hraam seh)\nNaite TT No.3 Khuabawi ( Khuabawi a si hmanh hi mak ka ti) Pu Tum Bik biachim kha cu biapi hlapi ah ruakpiak awk ah ka chia lo.Ziahtiah Pu Tum Bik hi TT ka um lio ah ka hngalh ngaimi a si.Kan i kom tuk lo nain TT ka hawile i an hawichin a si tikah..Cataang in CL VI hrawnghrang a si ( Under middle school).Palik zung ah piata hrawng a rak ṭuan tawn. Ahnu ka theih ningah palik in a zaam a timi zong an um.Cun palik a sinnak in an phuah a timi zong an um.\nMi dang naal ngai cu a si.TT Lungṭial sang hrawng ah amah nakin cataang a niam deuhmi pawl khi a palik uniform hruk in bia lei hla in a dehcawh tawn hna,.Cucu midang sinah capo thlanglamh nawn in a phuan ṭhan tawn hna( Cucu keimah hrimhrim nih ka theih).Amah hi TT kek dakmak cu a si lo( A khua min ka hngalh ko nain ka chim lai lo,chim a herhmi ah ka ruat lo),.\nNai interview an tuah lio a bialeh ning pawl kha kei cu ka nih tu a chuak.Aize..mi fanaupa knowledge ngeih lo buin dang naal hi ,a va poi dah ka hei ti salam ko. Apoi bik nak cu ṭah lakah nihchuak tiiah a min ah BIK aa tel vemi,TT covid Fund raiser committe chairman a simi kan u PU LAWM BIK ah a ruat sualmi an um kha a si. Pu Lawm Bik caah a faak khun.\n** TT kan um lio ah, TUM BIK hi , mah lio nungak dawh DAWT CHIN a pale inn ah a rak um ..Cucu TT chaklei sang tlangval pawl nih Lg DAWT CHIN hla an rak phuahmi atu tiang kaa cinken rihmi cu ”An zuat TUM BIK le Than Ṭial an lawi zawn ah,,ai ka dawt bikmi Chintawi a lawi lo e” tiin hla an rak phuah bal..\nNOTE : A biachim ”Kawl pawl hi nehsawh tuk hna hlah u” a timi hi..Kawl nih maw an kan nehsawh..Laimi nih maw Kawl kan nehsawh hna??Timi hmanh a lung a fiang lo.Canada ah a ummi TT kek ka hawipa nih cun.”interview an tuah hlaan ah khan Kawl pawl nih ZU an dangh ta i a si la”tiah nih bu in a ka chimh.\n** TUM BIK hi ngiar awk zong a tlaak lo.TT a serhsat tu..Ngiar ding tak a simi pawl tu khi ngiar ding an si. Alu hna a kawng ve cang kha..\n(Tawk Cung) PPP…


Zeiruang Ah Hme CNLD Hi Vote Awk Ah A Ṭhat Khoh Lonak A Si A Ruang – Chin World News Evening\nNovember 6, 2020 November 6, 2020 Salai Van Hmuhning\nZeiruang Ah Hme CNLD Hi Vote Awk Ah A That Khoh Lonak A Si. A Ruang. (1) Co zah ser khoh nak lam a ngei lo. (2)2008 Phung hram ah aikopmi (coalition)cozah ser khoh nak upadi,ah a um lo. (3)Centre cozah he arsa eikhat an si lo tik ah thancho nak lei ah kan tla tuk lai. (4)mah nawl in kan miphun caah a tha tiin.\n2008 phunghram he a kalh in phung hram ser khoh a si lo ti an theih ko bu in kan miphun cu kan mah duhning tein kan uk lai timi hlen nak a phunphun..( phunghram remh hmasat lo in a ngah hrimhrim lo) (5)Hnu kir sual i ralkap uknak ah vakir than zawng an zei a poi lo.(Number 5 nak hi NLD nih hnukir than suallai hi a phan bik mi asi) (6) usdp party he hmun khat ah rian va tuanti zawng zeipoi nak an ngei kho lo.a thako an ti khoh.\n(7) Tlang cung party nih hlotdaw ah kan mahtecio in kan covo cio kan chim kan rel khoh lai timi saduhthah an ngei cio.atha tuk ko.asinain hlotdaw meeting ah NLD nih ralkap pawl mithmai zoh lo in ral tha in an chim dih ko.hika zawn ah hin mah le covo cio lak khoh nak ding ah phunghram pi ngiar hmai sat a herh.(NLD ah hin dr.lawngte 70.80kar lak an um) (8)NLD cu kawlram pumpi aiawhtu party asi bakko mi asi na in kawl party asi tiin nichiar in lih an chim.\n(9)cnld a tanh mi pohpoh 90% cu ram chung ram leng ti a um loh an zia hi minung zia an keng loh.an coment hrimhrim hi cu a can ah cun relngam ding zawng asi loh.tih a nung tuk. (10) Mangmanh le thuphuan pawl an tlaichan. (11)MiDang thangthat duh nak thin lung hrimhrim an chung ah a um lo.midang sualnak kawl in cantha an hmuh mi dihlak hman an duh. (12) An mah lei i a tang mi poh cu zeibantuk minung an vasi ko hmanh ah a tha lei in an pomhlom khoh duahmah ko hna.\nA cunglei hna phunkip ruang ah cnld hi vote pek awk an phu lo .rak pelo ko hna uh. NLD nih 2015 lio ban tuk in tei nak a hmuh khoh than lai a fian ko caah hmailei a kal cuah mah mi miphuntling a dawtu a thawng mi NLD ah kan vote pe dih ko hna u sih. i chir nak a um hrimhrim lai lo. Caṭialtu: Pu Sui Peng\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai J Vanduhthar Lahnin ah pehtlaih khawh peng kan si.Na relmi thawngpang hna hi midang nih an rel khawh ve nak hnga aṭha tiah na ruahmi a um ahcun share in rak kan bawm ve. Kan ca a kan rel piaktu nan dihlak cungah kan ilawm. Upatnak he Admin


A Fapa Puak Pahin Tungbingka(Tricycle) A Mawng Mi Pa Bawmhnak A Hmu - THANGLAWI\nJune 3, 2018 July 1, 2018 Lyly Par 0 Comments Asia\nTungbingka (Tricycle) mawngh pahin a fapa kum 2 aa puak pah tawn mi Philipine rammi pa cu social media thawng in a tu cu bawmhnak a hmu cang. Hi hna pafa kong hi internet hmangtu Jane Eguillos timi pa nih a rak post hmasa i cuti a post mi ruangah bawmchantu an hun chuahnak chan hi a si. Jane Eguillos nihhin a fapa kum 2 puak pahin tungbingka(tricycle) a mawngtu pa cu a hmuh tikah a zaangfak tuk i a min le a konglam a va hal i thil sining cu social media ah a rak thlah. Hi pa hi a min ah Rodolfo Rudy Pastrana ti a si. Rudy an nu hi facebook chungin an i duhdawt chommi a tlangval he an zam i cuticun a fapa le a vapa cu a kal tak hna.\nRudy a nu hi a nung rih nain thil suk nak hmun i rian a ttuan ve caah a tupa te cu zohkhenhtu a ngeihlo nak hi a si. Cu ruangah a pa nihhin a rianttuannak tungbingka a mawnghnak hmun poah ahcun a fapa te cu aa kal pi tawn. Hi tungbingka hi amah ngeih mi siloin mi sinah ah nikhat Philipine tangka Php150($3) in a hlan mi asi caah a miak le a zin a hmuh hlanlo te tiang kha an pafa tein khua chung ahcun tungbingka cu an mawng tawn. Zaanlei sang deuh ahcun a fapa te hi a paw a ttam, hna a hnawk asinain a miak an hmuh hlan lo cu a pa cu a rian a ngol awk kha a ttha lo. Hi ruangah ngakchia pa nunnak caah thinphang a si tiin mi tampi cu an lung a ttha cio lo.\nAn konglam cu Philipines ram Kapuso Mo timi TV show pakhat ngeitu Jessica Soho(KMJS) nih a hmuh ve i a thinlung a rak laak tuk. Cu ruangah hi hna pafa kong cu TV series bantuk in an tuah i an channel ah an thlah. Cu hnuah ah KMJS nihcun bawmhnak an pek hna i Rudy cu tungbingka(tricycle) an cawk piak pinah ngakchia pa ca caw hnuk, thil puan le a dang herhhai tete zong kha an bawmh chih hna . Rudy a nu zong hi a tupa te zohkhenhtu ding ah tiah a rian zong aa din ve cang i cuticun a tupa te cu amah nih a zohkhenh.\n← Kut A Ngeilo Mi Mg Ye Naing Taanghra A Domh Ve Cang\nA Hlawt Takmi A Fate Cu A Cal Ah A Hnamh I Biakinn Chung Tthutdan Cungah A Ngol Tak →\nA Hlawt Takmi A Fate Cu A Cal Ah A Hnamh I Biakinn Chung Tthutdan Cungah A Ngol Tak\nJune 4, 2018 Lyly Par 0


SAC Ralhrang Nih Chindwin, Kalay Valley An Runvennak A Ruang – THE CHINLAND POST\nSalai Bawi Lian Sang | 2021 August 20 —\nMyanmar ram hmun lai bik a simi le Kachin ramkulh lei kalnak lam ah Shwebo pengkulh chungt ah Shwebo, Wat Let, Khin Oo, Ta Ze, le Dibeyin hna an um. Ayeyarwady tivapi a hnulei kap Chindwin tiva i hmailei kap a ummi le raldohnak ah hmun rem ngai a simi Shwebo pengkulh chungtel khuate ah SAC ralhrang rual nih ni fatein mipi harnak/hnahnawhnak an pek hna.\nMyanmar ram pumpi huap in khuachung kapnak cu June thla hramthok in SAC ralhrang le Shwebo pengkulh mipi aiawhtu PDF karlak kahnak a hun um.\n2003 kum Daw Aung San Suh Kyi khualtlawng lio ah a motor cu Shwebo pengkulh Dibeyin peng ah Ralkap hruaimi misual rual hna nih harnak an rak pek bal cang. Culio ah, khuate pakul (20) hrawng ah mipi thong tampi khua chuaktak in an rak tli cu vawlei cung thawngpang tiang ah a rak thang.\nJune 8 ah Dibeyin peng Yinkhua te phungki sianginn ah raldoh training nan pek hna tiin SAC ralhrang rual nih an rak lut hnawh i an rak kah hna. Mipi he kahdohnak cu a um hnu ah July 2 Dibeyin peng Setpia khua ah mipi PDF he kahdohnak ruangah mipi 30 hlei cu SAC nih an rak thah hna.\nMah kahdohnak hnu ah Shwebo pengkulh fonh in PDF le Sagaing ramthen chung in pengkulh fonh PDF kip he pehtlai nak an hun ngei kho.\nJune thla le July thla chung ah Sagaing ramthen ah kahdohnak 198 a um i, ralhrang lei minung 309 an thi tiah NUG Defense Minister nih a chim.\nShwebo pengkulh hi Myanmar lei a laifang le Kachin ramthen umnak lam a si caah SAC ralhrang nih Myanmar chaklei (Northern) ralhmun ralhruang (defense) lak khawhnak ding hmun rem ngai a si.\nKIA lei in an hun zuang tik ah mah Shwebo pengkulh nih a kham. Cucaah ralhrang uk mi pengkulh si peng ding hi ralhrang nih an buai pi ngai.\nYinmarpin Pengkulh Kahdohnak\nChin ram kalnak lam pi a um mi Chindwe tiva hnu lei khua Yinmarpin pengkulh chung um Yinmarpin peng, Salinkyi peng, Pale peng, le Kani peng ah nite in kapdohnak a um ruang ah khua mi tong tampi ralzaam in an um. Pengkulh chung in raldoh training a cawnmi PDF pasal tha tampi an um ve cang.\nChin ram thlanglei Mindat peng kalnak lam awr ah Yinmarpin-Pale lam, Chin ram chaklei pengkulh hna le Kalaymyo pengkulh lam- Minkin peng, Kalaywa peng, le Kalaywa-Yakyi lam ah kahdohnak a um peng rih.\nCucaah Ralhrang nih Yinmarpin pengkulh chung lam hunhimnak an lak khawh ah cun Chin ram le Kalaymyo lei ral dohnak ah a tha lai ti an ruat ruang ah ralhrang nih fakpi in an nor peng nak a si. A bik in Pungtaung/Pungngia tlang hi mipi PDF le hmunhma lak nak ah a rem ngai mi a si caah SAC ralhrang lei nih an runven peng. Mah tlangthluang ah PDF lei nih ralhrang tamnawn te an thah cang hna.\nRakhiang ramthen, Chin ramthen, Kachin ramthen, tlangcung in rawn lei an run nam hna sehlaw Chindwin Rawn ummi PDF hna he fonh in Sagaing ramthen in Mandalay ram tiang fawi tuk in an lak kho lai.\nAtu ah cun Yinmarpin pengkulh khuate kip ah SAC nih Chindwin tiva le Ayeyarwaddy tiva in tilawng le keralkap nih an hun nam peng hna caah Lai methal in raldoh cu a fawi lo. NUG lei hriamnam pek ding mi an hngak ko.\n*****Kalay Valley Kahdohnak kan pehthan te lai*****\nPrevious Zohchunh Dingmi Afghanistan Sining\nNext Afghanistan: Taliban Ralhrang le Khrihfa Dirhmun


President Trump Pi Zong Lungrawk Ngaiin A Um Cang Amah Zong Hi A Ngei Khomi Dirhmun Ah A Dir Cang – Chin World News Evening\nPresident Trump Pi Zong Lungrawk Ngaiin A Um Cang Amah Zong Hi A Ngei Khomi Dirhmun Ah A Dir Cang\nMay 8, 2020 Salai Van World News\nUS government coronavirus response updates ning in an thanhmi cu President Trump bultawltu (assistant) cu coronavirus hneksaknak an tuah i positive a si e tiah White House nih an chim. Zawtnak a ngei an timi hi US ralkaap pakhat White House kulhchung ah rian a ṭuanmi a si. President Donald Trump hi kan hnu cacawn nihnihni i hneksaknak tuah a si tiang ah cun negative a si tiah White House official hna nih an chim.\nHi bantuk in thawngthanhnak hi cacawn nilini zingka i rian ngeihlo ruang ah harnak a tongmi hna kong ah thawngthanhnak an tuah khawh ah khan a si. Coronavirus ruang ah inn um ding ti le chawlehthalnak cheukhat pawl phihkhaar an hung si hnu ah hin American mipi rian a ngei lomi hna hi minung 33 million renglo bak an si cang.\nHi harnak chung in rianrangte in luat khawhnak ding caah tiin hneksaknak zong a ran khawhchung in tuah a si. A sinain ramchung ah zawtnak a ngeimi hi an karh chin lengmang ṭhiam ko. American mipi hna cu nunnak caah thirphang lengmang in duhthimnak tuah a haumi dirhmun ah dir a si. Inn ah i erh in harnak tuar le ṭihphangbu in rian ṭuan tibantuk karlak ah an dir. President hrimhrim nih US chawlehnak (US economy) hi kan hun ṭhan a si ah cun nunnak tampi kan caan ko rih lai ti cu a pom. A sinain a tu hi American rampi cuhlan bantuk ah kan ser ṭhan caan a si tiah faakpi in a chim.\nPresident Trump nih hin American rampi chawlehthalnak rianrangte in a nun ṭhan khawhnak hnga heh tiah ai zuam. Cu bantuk in chawlehthalnak nunter an i zuam bu in COVID-19 runvennak zong cu tuah chih a hau. A tu tiang ah US ramchung ah hi zawtnak ruang i nunnak a liam cangmi hi minung 73,000 bak an phan cang ti a si. Ref: ABC News\nUS Um Laimi Covid-19 A Ngeimi Nih Zeitluk In Dah Harsatnak Le Fahnak An Ton Timi An Chim Zaangfak Ngai An Si Rawl Zong Kan Ei Kho Lo An Ti\nSalai Lungthli Tum: Hmawngtlang Le Leitak Nih Zophei ‘myo’ An Ser Khawh


Share In Rak Bawmh Cio Uh, A Theih Hngalhmi Nih Pehtlai Khawh ASi – The Cherry Par\nShare In Rak Bawmh Cio Uh, A Theih Hngalhmi Nih Pehtlai Khawh ASi\nKawl ralkap an sual ning hi cu a zual taktak cang. An chungah khuachia fa hmanh khuachia khai taktak a si lai. Nihin ni ah Amaripuri miphun a si tiah theihmi nu pakhat cu lampi ah an hloh mi char asi. A Keng lei ah an tuhnak a um hlei ah a dangdang zongah an tuhvek tiah a chim. Ka sam in an ka hnuhchih hnu ah an kan tuh ka celh lo tiah a chim. A motorcycle le a phone le a dangdang thilri a kenmi vialte pakhat hmanh an pek than ti lo. A thilri pawl cu um rih seh, a phanat hmanh an pek lo i, phanat lo bak in an kal tak ko. Amah nu hi lam donh 49 lam ah an hmuhmi a si. Amah nu a theihhngalhmi an um ahcun pehtlaih khawh rak kan zuam hram uh tiah an thanh.\nA cunglei thawngpang kong he pehtlai in an langhter ning ahcun zeihmanh pehtlai nak le thawngthanhnak phone number le a hmunhma an tialchih lo, an langhter chih lo caah thil sining fiang deuh in hlathlai khawh kan rak i zuam than lai tiah careltu nawlnak kan vun tuah duh hna.\nRelchap, Ti a tlumh karah Vapual pa nih rawl a kawl i anpa atlun hlan cu Vapual nu cu midang nih rawl an chanh zongah a ei lo. Rawl a kawlnak ah an pa kha ramvai nih an thah sile an nu cu athih tiang rawl loin a um. Anpa zong nih rawl a va kawlnak ah an nu theih loin a ei ve lo. A ei sual cun an nu taksa nih a rak theih caah akua a phihkanh i a bu chungah eilo in a thi – tiah an chim.\nCu bantuk a ral ṭhami, dawtnak le zawnruahnak a ngeimi, dinnak le zumhtlak nun a ngeimi, Vapual cu Chin miphun identity ah kan ilak. “CNF thantar ah Vapual nupa chak-thlang hoihin an ṭhut khi hnu le hmai pakhat le pakhat ral an i venpiak caah asi” tiah capo biatak in chim asi tawn. Tuanbia zoh tikah Chinmi cu sa le ral karah pakhat le pakhat aa kilvengmi le aa bawmchanmi le aa dirpimi kan si.\nKawlram luatnak hmuhka Kawlram ralbawizik buchohci Smith-Dun nih “zumhtlak ralkap an har caah Vuncichok U Nu cu Chin ralkap nih a himnak ṭuanvo an lak” tiah a ca-uk “Memoirs of the Four-Foot Colonel, p.51” ah aṭial. Miphun dang ralkap – Kawl, Kachin, Indians- an tampi ko. Nain, sa le ral a hran tuk lio le zumh a tlakmi an rak har lio caanah Prime Minister a nunnak veng ding ahcun Chinmi kha zumhtlakbik ah an rak ruah hna. Dingrep (titsa le sikaan) an ngei. Chin pupa hna cu “loyalty to individuals” nakin “loyalty to principles” a santer deuhmi khi an si. Cucaah miphun dirhmun in biakam min kan thut cangmi Panglong Sachoh cungah a dirmi Union thar cu a kuai-hmal nakhnga lo “zumhtlak” in kan rak dirpi.\nCu bantuk titsa a ngeimi, principle a ngeimi, dawtnak le zawnruahnak le zumhtlak nun a ngeimi “Vapual identity” ah a hmangmi miphun hna nih ral pakhat kan tuk cuahmah lioah kan ral sinah kanmah le kanmah kan i report hna i biathli kan iphuanpiak hna timi thawng theih cu lung a hun ṭha lo ngai. Hihi cu a Vapual nun lo; a Laimi lo i; a Chinmi nun lo ngaingai. Kan miphun “chunglei ral” an si i tulio kan dohmi “lenglei ral” bantuk tein kan hmuh ve ko hna lai.\nNain, hi bantuk thawngpang theih lioah “Halkha cozah rianṭuan minung zatuak 92% nih an CDM cang” timi thawngpang theih cu lung a hmui ko. Peng zung le pengkomh zung vialte hrambunhnak ramkulh Khualipi asi caah Halkha a dir khawh hi a biapi. CDM a lut kho rih lomi zong an hmaikhah asi lo – thla kan campiak rih hna lai.\nCun tutan ah mizapi kan thinlung tein a kan lawmhter ngai ciomi cu Halkha khuahngak kan Pastors te cawlcanghnak le rianṭuannak hi asi. Hi bantuk bochantlak hruaitu upa kan ngeih hna hi Pathian cungah kan lung aa lawm. Ralṭha tein mipi a kan humhak i a kan dirkamh – kan lung asi taktak! Credit; Salai Van Lian Thang, 2021-3-10.\n← Rescue Task Force timi phu buainak kong tulio Kawlmi lakah a linsa ngai\nA thi cang rua tiah, a ruak lak aa timtu a kawile pahnih an thi. →


Ralhrang Bawi Min Aung Hlaing Cu Khual A Tlawn Nak Ah Bomb He Bak An Rak Don Ruang Ah A Hawi Pa Ralbawi Pakhat A Nunnak A Liam – HRINGDILDEL LAIRAM\nRalhrang Bawi Min Aung Hlaing Cu Khual A Tlawn Nak Ah Bomb He Bak An Rak Don Ruang Ah A Hawi Pa Ralbawi Pakhat A Nunnak A Liam\nMyanmar ramchung nawlneih nak latu kum 65 a si mi Min Aung Hlaing cu Mandalay ah ava tlawng i bomb he an rak don ruang ah ralbawi lian mi puitling taktak mi pakhat a thi i palik bawi pakhat nih hliamhma fakngai a tuar. (Min Aung Hlaing cu a him le a si lai a konglam zeihmanh an langh ter loh).\nHi bomb a puahtu cu Burmese Zamani Group pawl nih anmah an si nak kong cu fiang tein an i phuang. Min Aung Hlaing cu November 3, 2021 ah Mandalay a phan cang i khuachung security zong an hngetkhoh taktak ti a si.\nNovember 4 zinglei nazi 6:30 hrawngah Mandalay, Maha Aung Myay ramchung i lungman sung an zuarnak hmunpi, ekinn pawng i a um mi ralkap sakhan ah bomb an deng i an puah. Min Aung Hlaing hi sui le lungman sung a tleihchan taktak mi a si i a kal nak hmun poh ah hin lungman sung hi a va zoh tawn.\nBomb puah ruangah ralbawi lianngan pakhat a thi i palik bawi pakhat nih hliamhma a tuar. Ralkap nih lungman sung pawl an zuar lai nak kong thawngpang an thanh ruang ah Burmese Zamani Group nih phuba laknak ah bomb an puah nak kong cu an chim.\nHi bomb puak ruangah Mandalay ramchung cu security an hngetkho tuk, lampi i bike le motor pawl zong ralring taktak in an check piak zungzal hna ti a si. Tualchung mi pakhat nih “78th lampi ah biatak tein dothlat nak an tuah, hmun dang zong ah bike le motor pawl tiang zong ralring taktak le uluk taktak in an chcek-up thluahmah” a ti.\n← Hi Nu Bantuk Hin Vawlei Cung Nu Vialte Si Dih Hna Seh Law Mu\nLungthin Fak Tuk E Hngakchia Kum 4 Te Long A Si Mi Jenny Lalhriatpuii Cu Ti Chiah Nak (Tanky ) Chung Ah A Tla I A Nunnak Liam →


Trump Phuah Dingin Hluttaw Niam nih Pence a Fial, Pence nih a Duh Lo - THE CHIN EXPRESS\nTrump Phuah Dingin Hluttaw Niam nih Pence a Fial, Pence nih a Duh Lo\nPresident Donald Trump hi phuak law nangmah nih caankarlak president ṭuan… tiin nizaan ah US Hluttaw Niam (House) nih Vice President Mike Pence a fial.\nNizaan ah, Hluttaw Niam MP/representative pawl nih “phunghram 25th Amendment hmangin president hi phuak law nangmah nih caankarlak president ṭuan tiin Vice President kan fial lai maw lai maw?” tiin vote an thlak.\nRepresentative 223 nih “Yes” an vote i 205 nih “No” an vote. Fial a duhmi an tam deuh caah an fial. Republican 5 bak nih “Yes” an vote ve.\nSinain, Vice President Mike Pence nih a duh lo.\nCucaah, tuni ah Hluttaw Niam (House) cu meeting an tuah ṭhan i Hluttaw tu nih Donald Trump phuah dingin tazacuai usih tiin vote an thlak ṭhan tikah 232 an lungtling i a lungtling lomi 197 lawng an si caah Trump cu Hluttaw Niam nih phuah dingin taza a cuai.\nHluttaw Sang (Senate) ah an kuat lai i an ceihte lai. Mah kong cu mah hi hmet law tling tein rel khawh asi.\nKan hnu zarh ah Trump tanhtu pawl nih US Hluttaw an baoh i minung 5 an thih caah atu bantukin Trump phuah an timh hi si.


Breaking News:PDF Tedim nih khua a hel mi palek an kah hna i bo khat pa an hliamh. – Lai Lungrawn Post\nChin Ramkulh, Tedim khuapi ah Palek Sakhan Lutlai hruaimi palek hna cu September 4, zinglei sang suimilaam 11:00 fai i khua an hel lio ah PDF Tedim (Zoland) nih Palek bo khat rank a si mi Than Lin Oo cu meithal zuun thum in an kah i SAC mithat phu hna nih sii-inn ah an kalpi tiah kan theih.\nHliam a tuar mi palek cu kha-lah-ya (269) SAC ralkap battalion nih sii-inn ah an kalpi,” tiah The Hakha Post ah a chim. SAC nih Myanmar ram uknak an laak hnu in Tedim khuapi chung ah SAC mithat phu lei riantuan palek le a dangdang an thah mi hna hi minung 5 leeng an si cang tiah kan theih the hakha post.


A Ropui Tuk Ee, Pu Siang Mang Le Pu David Ngaisak Upatnak Kan In Pek – Chin 11 News\nA Ropui Tuk Ee, Pu Siang Mang Le Pu David Ngaisak Upatnak Kan In Pek\n𝐓𝐡𝐞 𝐌𝐨𝐫𝐚𝐥 𝐓𝐞𝐬𝐭 𝐨𝐟 𝐋𝐞𝐚𝐝𝐞𝐫𝐬𝐡𝐢𝐩: 𝐔𝐩𝐚𝐭𝐧𝐚𝐤 𝐊𝐚𝐧 𝐏𝐞𝐤 𝐇𝐧𝐚: Pu David Ngaisak upatnak kan in pek! Pu Siang Mang upatnak kan in pek! Hruaitu ṭha nan si. Ralkap cozah nih rian ṭuanti an sawm hna nain an cohlang lo. Phundang cun: riankhinhmi an al. Mi tampi caah hi bantuk tei hi a fawite lo. This is the moral test of leadership and principle. You won!!\nChin miphun nih “A Man of Principle” an timi hruaitu phun khi kan herh ngai lio caan asi. We need principled Chin leaders! Hruaitu tampi cu biachimrel an thiam i an za ko, nain zulh ngam an si ṭheo lo. Mi tampi cu an thiamfimnak a sang i an za ko, nain bochan ngam an si ṭheo lo – “integrity le principle” a bau deuh caah khin asi tawn. Cu lioah mah bantuk hruaitu ṭha kan ngeih hna hi kan i uang! Kan i lawm! Kan hmai a hngal ngaingai.\n“Men of Principle: Ka Upatmi Chin Ramkhel Hruaitu Pathum” timi cabia tawite kha kan hnu kumah ka ṭial – Pu Hrang Nawl, Capt. Mang Tung Nung le Pu Lian Uk, an si.\nHi ka hin rel khawh asi. https://www.facebook.com/vanvansalai/posts/688366555420804\nHruaitu tampi cu duhnung ngaiin a rami lianhnak le rumra hihai bawi sinak, 𝑎𝑘ℎ𝑢𝑛ℎ𝑧𝑖 le chawva tangka hna nih an dirhmun kha fawi tein a thlen tawn. Principle fek a ngeimi hruaitu phun cu an si ve hna lo. MP hmun 10 hmumi Pu Za Hre Lian a um ko nain MP hmun 2 te lawng a hmumi Capt. Mang Tung Nung kha Prime Minister U Nu nih Chin Vuanci rian a pek – Chin cozah ser a fial. Zeitindah a leh?\n“𝑍𝑒𝑖𝑡𝑖𝑛𝑑𝑎ℎ 𝑀𝑃 2 𝑙𝑎𝑤𝑛𝑔 𝑎 ℎ𝑚𝑢𝑚𝑖 𝑛𝑖ℎ 𝐶ℎ𝑖𝑛 𝑉𝑢𝑎𝑛𝑐𝑖 𝑙𝑒 𝐶ℎ𝑖𝑛 𝑐𝑜𝑧𝑎ℎ 𝑐𝑢 𝑘𝑎 𝑠𝑒𝑟 𝑙𝑎𝑖, 𝑎 𝑡𝑎𝑧𝑎 𝑙𝑜, 𝑑𝑒𝑚𝑜𝑐𝑟𝑎𝑐𝑦 𝑝ℎ𝑢𝑛𝑔𝑘𝑎𝑙ℎ 𝑎𝑠𝑖” tiah a al, a duh lo. Bawi rengsang sinak hna nih a hninsai lo, an mit a thi nemmam lo, dinfelnak kha fek tein a dirpi, a dik lomi le a hman lomi thil tuah kha a duh bak lo. “A Man of Principle” asi. “A Man of Integrity” zong asi. Upatlak le uar tlak dakaw asi. U.S.A ah minthang ngaimi Yale University nih “Moral Foundation of Politics” timi cawnnak ah case study pakhat an lakmi cu: Eichmann Trial asi.\nAdolf Eichmann timi pa cu Germany ram Hitler Nazi cozah tangah cozah bawi nganpi 𝘛𝘳𝘢𝘯𝘴𝘱𝘰𝘳𝘵𝘢𝘵𝘪𝘰𝘯 𝘓𝘰𝘨𝘪𝘴𝘵𝘪𝘤𝘴 𝘔𝘢𝘯𝘢𝘨𝘦𝘳 – duhbohmuci reng a ṭuan. Thahnak hmun kalpimi Judah miphun hna an phorhnak le kalpinak lei rian nganbik tlaitu bawi khi asi. Vawlei ralpi 2nk a hun dih, Germany cu ral a sung. Israel Secret Service, The Mossad nih mindeu in aa thuhnak le a zamnak Argentina ramah Eichmann cu an va tlaih i Israel ramah an kalpi, upadi an serchom, taza an cuai, thihdan an pek, hri in an thlai, an thah! Vawleicung ah rolingbik tazacuainak pakhat kha asi.\nIsrael cozah nih taza an cuainak hram upadi (legal basis) cu “1950 Nazi and Nazi Collaborator’s Punishment Law” timi WW II lioah Judah miphun thahnak a buarmi hna dantatnak upadi kha asi. Tazacuai lioah prosecutor pawl nih Eichmann cu a sualnak cohlan dingin an nor, nain aduh lo, “ka sual lo” tiah ati. “Judah miphun ka hua hna lo, ka ral ah ka hmu fon hna lo, cunglei nawlpekmi order kha fel tein ka zulh i ka ṭuan ko” tiah ati.\nAmah lei kam cun adik ve kho ko. Nazi Germany cozah tangah cunglei nih an fialmi nawl kha felfai tein a ṭuan dih, cunglei nawlpekmi kha a al hna lo, ziah mah hi nan ka tuahter tiah cunglei ah biahalnak zong atuah lem lo, mizeidah ka phorhmi hna hi an si i, zeidah an cang lai, ti zong kha a hei ruat tuk lem lo, cunglei nih an fialmi felfai tein tlamtlinter dih kha ka rian biapibik asi, tiah a ruah, cozah riantuantu ṭha “a very good manager” si kha a caah cun a biapicem ah a ruah ko.\n(𝐻𝑒 𝑑𝑖𝑑𝑛’𝑡 𝑚𝑎𝑘𝑒 𝑎 𝑚𝑜𝑟𝑎𝑙 𝑗𝑢𝑑𝑔𝑚𝑒𝑛𝑡 𝑎𝑏𝑜𝑢𝑡 𝑤ℎ𝑎𝑡 ℎ𝑒 𝑤𝑎𝑠 𝑑𝑜𝑖𝑛𝑔. 𝐻𝑒 𝑑𝑖𝑑𝑛’𝑡 𝑞𝑢𝑒𝑠𝑡𝑖𝑜𝑛 𝑎𝑢𝑡ℎ𝑜𝑟𝑖𝑡𝑦. 𝐻𝑒 𝑑𝑖𝑑𝑛’𝑡 𝑝𝑎𝑦 𝑎𝑛𝑦 𝑎𝑡𝑡𝑒𝑛𝑡𝑖𝑜𝑛 𝑡𝑜 𝑤ℎ𝑜 𝑖𝑡 𝑤𝑎𝑠 ℎ𝑒 𝑤𝑎𝑠 𝑡𝑟𝑎𝑛𝑠𝑝𝑜𝑟𝑡𝑖𝑛𝑔, 𝑤ℎ𝑒𝑡ℎ𝑒𝑟 𝑖𝑡 𝑤𝑎𝑠 𝑡ℎ𝑒 𝑟𝑖𝑔ℎ𝑡 𝑡ℎ𝑖𝑛𝑔 𝑡𝑜 𝑑𝑜. 𝐻𝑒 𝑗𝑢𝑠𝑡 𝑤𝑎𝑛𝑡𝑒𝑑 𝑡𝑜 𝑏𝑒 𝑎 𝑔𝑜𝑜𝑑 𝑚𝑎𝑛𝑎𝑔𝑒𝑟, 𝑡𝑜 𝑏𝑒 𝑎𝑝𝑝𝑙𝑎𝑢𝑑𝑒𝑑, 𝑡𝑜 𝑔𝑒𝑡 𝑎𝑛 𝐴)\nNain, a ding lomi riankhinhmi le fialmi cu ziahdah na ṭuan? A dinglomi cunglei nawlpeknak order cu zeiruangdah na al hna lo? Nangmah tein achia le aṭha thleidan tuaktan khawhnak (moral judgement) na ngei lo maw? Cuticun sual dantat a tong ko – thihdan an pek! Kam khat leiah Israel ram hmanh aa sem hlan i a cangmi sualnak kong kha kum zeimaw hnuah ram pakhat ah a hun dir i zeitindah upadi cu an serchom i taza cu an cuai khawh? Ziah cu zon “the sources of state legitimacy” cu Eichmann nih a al hna lo? Question a tuah hna lo? Phunglut in hrinmi cozah “legitimate government” timi hi zeidah asi? Phungning loin hrinmi cozah illegitimate government cu zeidah asi? Zeidah illegal, but legitimate an timi cu asi hoi? Biahalnak tampi kha a um kho tawn.\nRamkhel hruaitu hna le cozah rianṭuantu hna nih “moral judgment” hi nifatin non in an tuah a haumi hi a um tawn. Tulio Kawlram ah cu “moral question” cu biapi ngaiin kan ton cuahmah. “Moral Foundation of Politics” timi cawnnak zongah a biapi ngaimi kha asi. “Civil Disobedience” timi sullam cu: daihnak tein rammi hna nih ading lomi le a hman lomi phung upadi cu zulhlo le phunglut in hrin lomi cozah sinah ngunkhuai peknak tbk tuahlo le zulhlonak in lungtlinlonak langhter kha asi.\nMartin Luther King Jr. nih “one has a moral responsibility to disobey unjust laws” tiah a rak chim. Phungning loin tuahmi upadi cu zulhlo le tuah lo ding kha mawh kan ngei, ti asi.\nEichmann cu Nazi cozah tangah cozah bawi nganpi pakhat kha asi. Tulio Kawlram ah biahalnak biapi ngaimi cu:\n“𝘕𝘢𝘻𝘪 𝘎𝘦𝘳𝘮𝘢𝘯𝘺 𝘤𝘰𝘻𝘢𝘩 𝘵𝘢𝘯𝘨𝘢𝘩 𝘤𝘶𝘯𝘨𝘭𝘦𝘪 𝘣𝘢𝘸𝘪 𝘯𝘪𝘩 𝘧𝘪𝘢𝘭𝘮𝘪 𝘬𝘩𝘢 𝘢𝘭𝘭𝘰 𝘭𝘦 𝘣𝘶𝘢𝘳 𝘭𝘰 𝘵𝘦𝘪𝘯 𝘌𝘪𝘤𝘩𝘮𝘢𝘯𝘯 𝘣𝘢𝘯𝘨𝘪𝘯 𝘮𝘢𝘸 𝘬𝘢𝘯 𝘻𝘶𝘭𝘩 𝘬𝘢𝘯 𝘵̣𝘶𝘢𝘯 𝘩𝘯𝘢 𝘭𝘢𝘪 𝘪 𝘢 𝘧𝘦𝘭𝘮𝘪 𝘳𝘪𝘢𝘯𝘵̣𝘶𝘢𝘯𝘵𝘶 𝘵̣𝘩𝘢 “𝘨𝘰𝘰𝘥 𝘮𝘢𝘯𝘢𝘨𝘦𝘳” 𝘴𝘪 𝘮𝘢𝘸 𝘬𝘢𝘯 𝘪𝘵𝘩𝘪𝘮 𝘥𝘦𝘶𝘩 𝘭𝘢𝘪, 𝘢𝘴𝘪𝘭𝘰𝘢𝘩, 𝘱𝘩𝘶𝘯𝘨𝘯𝘪𝘯𝘨 𝘭𝘰𝘪𝘯 𝘴𝘦𝘳𝘮𝘪 𝘶𝘱𝘢𝘥𝘪 𝘭𝘦 𝘱𝘩𝘶𝘯𝘨𝘯𝘪𝘯𝘨 𝘭𝘰𝘪𝘯 𝘩𝘳𝘪𝘯𝘮𝘪 𝘳𝘢𝘭𝘬𝘢𝘱 𝘤𝘰𝘻𝘢𝘩 𝘢𝘴𝘪 𝘤𝘢𝘢𝘩 𝘢𝘯 𝘯𝘢𝘸𝘭𝘱𝘦𝘬𝘮𝘪 𝘭𝘦 𝘳𝘪𝘢𝘯 𝘬𝘩𝘪𝘯𝘩𝘮𝘪 𝘬𝘩𝘢 𝘻𝘶𝘭𝘩 𝘭𝘰𝘪𝘯 𝘭𝘦 𝘵𝘶𝘢𝘩 𝘭𝘰𝘪𝘯 𝘥𝘢𝘩 𝘬𝘢𝘯 𝘢𝘭 𝘥𝘦𝘶𝘩 𝘩𝘯𝘢 𝘭𝘢𝘪?”\nCamipuai har ngaimi pakhat kan phit lio a hun si. This is the Moral Foundations Test! The moral test of a society! Chinmi ramkhel hruaitu pahnih hna nih cun a cunglei cozah bawi hna sawmnak cu “kan cohlang kho lo” tiah an al – an duh lo! Zeicatiah a sawmtu cozah cu hramhram in meithal thazaang in uknak a chutmi ralkap cozah, dotla lomi le phungning loin a chuakmi cozah (illegitimate government) asi caah asi.\nPhungning loin hrinmi cozah sinin a rami sawmnak, nawlpeknak, riankhinhmi le fialmi cu “ataza lomi le phungninglo” an si. Cu bantuk ralṭha tein a doh ngam i a al ngammi hna cozah rianṭuantu dihlak le kan hruaitu pahnih hna cungah kan lung aa lawm – upatnak kan ṭial.


Thiang Thlarau Hi Aho Dah A Si?\nKhrihfa Timi Zei Dah A Si?\nPathian A Um Maw?\nJesuh Khrih Hi Aho Dah A Si?\nBia halnak: "Thiang Thlarau Hi Aho Dah A Si?"\nBia lehnak: Thiang Thlrau hi aho dah a si timi kong ah a dik lomi tampi ruahnak a um. Cheukhat nih Thiang Thlarau hi tthawnnak pakhat khat bantuk ah an ruah. Cheukhat nih cun Thiang Thlarau hi zumtu zeimaw ca lawng ah a si tiah an ruah. Asinain Bible nih Thiang Thlarau hi a hodah a si tiah a chim? Bible nih Thiang Thlarau hi Pathian a si a ti. Bible nih a chim tthanmi cu Thaing Thlarau hi minung a si a ti, asullam minung nih kan ngeih bantukin ruahnak, duhnak le thinlung in tuar khawhnak a ngei ve. Cucaah Thiang Thlarau hi `hawnnak a ngeimi sawhsawh lawng a si lo.\nThiang Thlarau cu Pathian a si timi hi Bible nih fiang tein a kan cawnpiak. Lamkaltu 5: 3-4 ah Peter nih Ananias a siknak kan hmuh. Ananias le a nupi Sapphiara hi Khrihfa an si. An thil kha an zuar i Lamkaltu sin ah cun a phaisa cu an rak ratpi ve, asinain a dawng tein pek loin a cheu kha anmah ca ah an i chiah. Mah tikah a dawng tein kan pek dih tiin an hrokhrol kha an chim. Cucaah Peter nih khan, “Zei ca ah dah Thiang Thlarau nan hlen?” a ti hna. “Minung na kan hlen a si lo, Pathian na hlen a si,” a ti `han. Peter nih hika ah hin Pathian le Thiang Thlarau kha aa khat ah a hmuh hna. Thiang Thlarau hlen kha Pathian hlen bantuk ah Peter nih cun a chim. Cun Thiang Thlarau hi Pathian a si kan tinak a ruang cu Pathian nih a ngeihmi sinak Thiang Thlarau nih a ngei ve. Tahchunnak ah Pathian hi khawika paoh ah a um bantukin Thiang Thlarau zong a um ve (Salm 139: 7-8), “Na Thlarau a um lonak hmun ah khawika dah ka kal khawh lai? Na hmaika in khawika ah dah ka zam khawh lai? Vancung ka kal zong ah na um ko, vawlei tang ah ka um zong ah na um ko,” a ti. 1 Korin 2: 10-11 ah Paul nih a chimmi cu, “Cu biathli cu Pathian nih a Thlarau in kannih sin ah khan a phuan. Thlarau nih cun zeizong vialte kha a dah a hriah dih, Pathian nih aa tinhmi a thukmi hmanh kha a coih dih hna. Minung cu a chung i a ummi amah a thlarau nih khan a konglam cu a dihumnak in a hngalh; cu bantuk in Pathian zong cu Pathian Thlarau lawnglawng nih a konglam kha a dihumnak in a hngalh ve,” a ti.\nThiang Thlarau hi minung sinak a ngei. Minung sinak a ngei kan ti tikah chim duhmi cu: ruahnak, thinlung tuar khawhnak, le duhnak a ngei. Thiang Thlarau nih khua a ruat ve i a hngalh kho ((1 Korin 2: 10). Thiang Thlarau hi a ngaihchiatter khawh a si (Ephe 4: 30). Thiang Thlarau nih thla a kan campiak (Roman 8: 26-27). Pathian nih a duhnak kha Thiang Thlarau nih biakhiahnak a ngei (1 Korin 12: 7-11). Thiang Thlarau hi Thumkomh Pathian i a pathumnak minung a si. Pathian a si bantuk in a rian`uanmi cu hnemtu, cawnpiaktu le lamhruaitu a si (John 14:16, 26, 15:26), cu pin ah Thiang Thlarau hi khamhnak kan hmuhmi caah `azeih (seal) Pathian nih a kan namnak a si (Ephe 1: 13-14).\nHakha holh in leh mi ahramthawk ah vazoh than\nZungzal Nunnak Hi Zei Dah A Si?\nZeitindah Pathian Ngeihthiamnak Ka Hmuhning A Si Lai?\nKhrihfa Timi Zei Dah A Si? Pathian A Um Maw? Jesuh Khrih Hi Aho Dah A Si?


US, Texas Biakinn 4 nih chiaṭha-khat ṭhitum an onh cang - The Chin Express\nUS, Texas Biakinn 4 nih chiaṭha-khat ṭhitum an onh cang\nChinmi tampi kan umnak Texas state um Baptist biakinn 1 nih chiaṭha-khat ṭhitum a onh\nTexas state um baptist biakinn dang 3 nih 2017 ah an rak onh ve cang. 4 bak nih an onh cang tinak si\nHell tlaknak si maw? Chin khrihfabu nih kan onh ve te hnga maw? Kan pastor te le Bible a hngalmi nih comment ah kan fianh cio ulaw\nUS ram, Texas state i Waco khuapi um baptist biakinn pakhat nih nu le nu, pa le pa tthitum an onh cang.\nWaco khuapi um University Baptist Church (UBC) nih, “kan pastor te cu kan biakinn chungah chiaṭha-khat lehthahnak nawl kan pek cang hna,” tiah Zarhpini ah thawng a thanh.\nTexas state um baptist khrihfabu vialte i funtomnak bu (Texas Baptists) phungphai nih, biakinn chungah chiaṭha-khat ṭhitumnak tuah a onh lo nain UBC nih anmah biakinn ah a onh hi si.\nWaco khuapi um UBC biakinn\nUBC hruaitu pawl nih, “liamcia thla 4 lio ah nan hmai ah kan dir i kan biakinn hi chiaṭha-khat ṭhitum puai tuahnak caah hman nan duh maw, kan pastor te hi chiaṭha-khat lehthahnak nawl kan pe hna lai maw, tiah kan in hal hna,” ti aa ttialmi ca cu aa pummi pawl sinah an pek hna.\n“Hnu ah hruaitu pawl vote thlaknak kan tuah. Chiaṭha-khat ṭhitumnak caah kan biakinn hman dingin kan lungtling. Kan pastor pawl chiaṭha-khat lehthahnak nawl pek hna dingin kan lungtling fawn,” tiah an ṭial.\n“Nu si nain nu a duhmi, pa si nain pa a duhmi, nu he pa he a duhmi, nu a si nain pa bantukin a ummi le pa a si nain nu bantukin a ummi (LGBT) pawl caah ngaihchiatnak chuah tertu kan si sual lai ti kan phan caah mah hi kan onhnak a si,” an ti.\n2017 February thla zongah Texas state um baptist biakinn 3;\nWaco khuapi um Lake Shore Baptist Church,\nAustin khuapi um First Baptist Church le\nDallas khuapi um Wilshire Baptist Church nih an biakinn ah chiaṭha-khat ṭhitum an rak onh ve. Tutan he cun baptist biakinn 4 bak nih an onh cang tinak a si.\nTexas Baptists biachimtu Joshua Minatrea nih, “UBC nih an biakinn chungah mah bantuk an onhmi hi kan phungphai he ai kalh pinah, Baylor University le Truett Theological Seminary phungphai he zong ai kalh,” tiah a chim.\n2015 June 26 ah US Biaceihzung Sangbik nih ram pumpi ah chiaṭha-khat ṭhitum a rak onh, nain Khrihfa biakinn tampi nih cun an biakinn chungah an onh hna lo. — The Christian Post


Keimah nain aho dah Surngen khua le ram hi a dawt kho deuh ding an um? Surngen ram hi kan ram ati ngam mi nan um maw? – The Cherry Par\nKeimah nain aho dah Surngen khua le ram hi a dawt kho deuh ding an um? Surngen ram hi kan ram ati ngam mi nan um maw?\nNovember 30, 2020 Cherry News\nSurngen ram le khua cu Zaakheng Fapa Upabik (Bay O = Chawche bawi ) Miphun hna nih Surngen ram le miphun cu dawtnak le remnak he a changchang in an rak umpi mi ram le khua asi. Lautu Miphun thawhkhenhnak Surngen ram hi Sunthla khua chak I a um mi Zotlang in AD 1200 hrawng ah an tlak mi khua asi, Chan hni/ thum hrawng an um hnu AD 1250 hrawng ah Zotlang cu ti nih a phum caah AD 1250 – 1300 hrawng ah Lautu Miphun thawhkhenhnak Surngen ram Tisen khua cu an tlak hi asi. Nihin Tisen khua a tlakpitu hna cu Chou Nge le Hlawn Ri, Nge Si an si I hlan pupa hna zong nih Leitak pa he ChouNge pa khua an I cuh ti a si zungzal.\nNain , Surngen ram le khua cu Zaakheng Fapa Upabik (Bay O = Chawche bawi ) Miphun hna nih Surngen ram le miphun cu dawtnak le remnak he a changchang in Ramuk bawi nih Ukmi ram le khua asi. Nain , 21 firstCentury ahcun a duh mi miphun paoh nih khuabawi tuan in khua le ram cu zohkhen asi cang. Nihin Democracy chan ahcun miphun paoh nih khuabawi tuan kho asi cang caah freedom bak asi cang ko. Buainak atam chinchin cang caah khua le ram mui aa dawt kho ti lo. Khua le ram ngeih achia le mitthil he a um cang. Cu lio ah aho dah aa nuam kho ? aho dah aa nuam kho lo I mithil he aum ve.?\nKan khua le kan ram kan dawt cio cio ko nain kei nih cun hi ti hin kan tuanbia le sining a kal mi kan asi caah Surngen khua le ram kan sining ka zoh tikah ka lungthin takin ka tap ko. cucu hi tin hi kan asi caah asi. Nutlai fa ah Ba O (Bay O = Chawche bawi), 1. Kia Tho fapa pahni, Nutak Kio Tho( Chawceh-bawi), 1. Mang Lian, 2. Hli Thang Note: Chawche ram ah a kal mi Bay O fapa Mang Lian cu Le Hli rocotu dingah Tisen ah a kir than. 1. Nutak Mang Lian (ChawChe Bawi – Surngen), 1. Ho Ting ( Upa bik Ram-Uk bawi), 2. Ro Pho, 3. Hri Ro, 4. Zaa Kheng 5. Phun thang, 6. Lai Tlai. 1. Nutak Ho Ting (ChawChe Ram Uk bawi- Surngen) Ho Ting nih fapa pakhat a hring, Lei Hli. 1. Lei Hli nih fapa pakhat a hring. Hwon Mong, 1. Hown Mong nih fapa hnin ahring, 1. Le Khar, 2. Siang Ruang.\n1.Nutak Le Khar ( ChawChe Ram –Uk bawi) Nutak Le Khar nih fapa pathum a hring. 1. Ni Kheng, 2. Ci Khar (Lungcawipi a kal,), 3. Nam Hlei. Ni Kheng ( SurngenChawChe bawi). Ni Kheng a chan lio ahhin A tu Aibur khi Leitak bawi Thang Ngat miphun nih an rak hla mi ram asi. Phun Kham nih Ni Kheng sinah a rak hal mi ram asi. Thangngat Chung pa Phun Kham an rak thlah I nangmah lawng cu a si kho lo, Lai Hniar vaa sawm an ti i a kir . A hnu ah Phun Kham cu Lai Hniar he an ra than I, kan ral nan kan ven piak lai I thawng nan kan thanh lai an ti hna I biakamnak an tuah hnu ah an pek. Cucaah A chan lio zongah tuanbia tha pakhat a rak um ve ti kan hmuh kho. Ni Kheng hi 1850-1860 hrawngah athih lai tiah ruah asi. 1.Nutak Ni Khen nih fapa pahni a hring. 1. Tai Kok (Tei Khaw), 2. Ro Pho.\nKan Pu Chief Tai Kok (1896 Chill Hill Regulation Act) Chin Hills and Chin Act Regulation Ning Tein Shurgen Kan Khua; Kan khua min cu Shurgen tiin an tial, Laica in Surgen tiin kan tial mi asi. 1895 lio ahhin 150 houses kan um cang tiin an tial. South East of Aibur in Five Miles tluk kal asi an ti. Communications kong lam hi Route no.26 ah hmuh kho asi lai ti an tial. Name of Resident Chiefs hi ( Tai Kok le Hwon Mong tiin an tial) hihi (Tei Kham, le Maw Thar tiin Laica in kan tial mi asi)., Mirang nih an tial mi ahcun 1896 asi caah hi lio ahhin chin ram tam deuh cu Chin Hill Regulation ningin a uk cang ti nak asi.\nChin Hills: ning tein, Remarks -A poor Village on a very Steep Site. Heavily Stockaded and difficult of access from the north, but undefended on the south. The road from Haka commands the village. Camp at stream below village on road to Aibur is confined and much commanded and road from it up to village is impassable to animals. The villagers never visit Burma and know nothing of the country round them. Partially Disarmed in 1895, There are some curious legends attached to Shurgen about the Previous visit of a White Army.\n1. Nutak Chief Tai Kok (Tei Khaw) (Surngen=ChawChe bawi) Tai Kok nih fapa pathum a hring. 1. Chief Hwon Mong (Mang Thar), 2. Hrang Khuai ( athi- a ci a um lo), 3. Khar Dun ( athi- a ci a um lo. Kan Pu Chief Hwon Mong (1896 Chill Hill Regulation Act ). Mirang Laitlang an rak kai cang Chin Miphun nih Mirang cu1896 hi a voikhatnak asi, 1917-1919 kha voihnin nak tiin Mirang ral an rak I doh kha asi. Mirang Uknak aa thawh cang Pu Hwon Mong chan tiang cu Ram Uk bawi an rak si ko.\n1896 -1925 khar lak hrawng asi lai kum 29 hrawng cu Mirang ral hi an doh ve tiah ti kho asi.Tipaw Siangpahrang Chan (1885 ) tiang lawng a si. Kawl ram cu 1885- 1948 tiang mirang nih an uk. Chin ram cun mirang nih kawl ram kum 35 hrawng a uk hnu ah an rak phan. Mirang ral cu an doh ve ko Hwon Mong (Mang Thar) chan tiang ahcun Hwon Mong a thih hi 1925 hrawng asi lai ti ruah asi. Note: Pu Khar Dun Nih a Upa Hmow Mong a thih hnu ah Mirang a ve rem hna. Cucaah Mirang nih Pu Khar Dun cu Khua Bawi an tuan ter. Pu Khar Dun cu athih hlan tiang khua khuabawi atuan mi asi.\n1. Nutak Chief Hwon Mong (Mang Thar ) ChawChe RamUkbawi), Mang Thar nih fapa pahni a hring. 1. Ni Kung. 2. Te Kham ( a thi a ci aum lo). Nutak Pu Ni Kung (Chawche bawi Upa bik rocutu, Pu Ni kung nih fapa pathum a hring. 1. Hre Ling (A pate Khar Dun nih a inn cotu dang ah aa um ter nain tangli (4 class) a kai lio ah Hre Ling athi. 2. Za Kham Chawche bawi –Upa bik rocotu, 3. Le Khar (India a kal (Aizaw ah a um).\nPu Ni Kung nupi cu Oo Cang Chung nu asi i, a min Pi Tling Ci ti asi. Oo Cang miphun cu miphun thiang an si, Chawche ramuk bawi Bodyguard a tuan mi miphun zong an si I, a tthawng taktak mi miphun zong an si. Bawi miphun ni nutak le nubawi hi phung ning tein an tthitmi an si caah phun thawh le arsa thanh an pek mi a si. Pi Tling Ci cu Ni Kung a nutak asi caah nawl ngeih nak vialte amah cungah chiah asi dih. Nutak cu innpi ah an um, raithawi nak zong an tuah kho ve.\nPu Ni Kung nih nutak Tling Ci sinah Fapa Hre Ling , Fapa Za Kham le Fapa Le Khar, Fanu Ngun Di Le Fanu Cia Li a hring hna. Fapa Hre Ling cu a pate Pu Khar Dun nih fanu /Fapa a ngeih kho lo caah a inn cotu dingah a inn ah aa um ter nain tangli (4) class a kai lio ah a thih tak. Pu Za Kham nih inn le thilri cu co chit ko sehlaw Pu Khar Dun ti nain asal le a michia nih Pu Za Kham cu Ni Kung Upa bik rocutu pei asi ko cu. Pu Kung Mang khi Siang Ruang techin pafa asi I nan unau zong asi ko caah Kung Mang Pek ko an ti caah an bia a el du lo caah Pu Kung Mang cu a pek. Pu Za Kham cu apa Ni Kung Upa bik ro cotu asi. Fapa Le Khar Cu kum 14 asi lio ah India ram Mizo ram ah kal i cu ka ahcun khua sak in a um cang. Fapa pakhat le fanu pakhat a ngeih hna i, nihin ni tiang a kan nun pi lio asi.\n1. Nubawi Pu Za Kham Chawche bawi Upa bik rocutu) Nubawi ah Pu Za Khan nih fapa panga hring hna. 1. Ngun Pum, 2. Mang Thar (a thi), 3. Ho Ting, 4. Peng Uk, 5. Cung Za Lian (a thi). 1.Nubawi Ngun Pum ChawChe bawi), Ngun Pum nih fapa pa hni a hring, 1. Nawl Lian, 2. Chawche Hlei Cung. Pu Ngun Pum cu 1979 ah Surngen ram kal tak in Tlangrua khua ah aa tthial. 1987 kum 7 chung Tlanruang ah khua asak hnu ah dam lo zawtfak ruangah hi vawlei nunnak in a kan din tak. Pu Ngun Pum mi tang dawr asi Pathian aa bochan taktak mi zong asi.\n1.Nubawi Nawl Lian ChawChe bawi) Nawl Lian nih Fapa pakhat ahring. 1. David Sui Lian Thawng, 2. Nutak Chawche Hlei Cung Chawche bawi), Chawche Hlei Cung nih fapa pakhat ahring. 1. Chawche Bawi Za Kham. Anthropology tangah Sociology aum. ( Aho Dah Surngen khua le Ram Adawt deu lai?). Credit by 1. Ka Pu le Ka Pi, Oral. 2. Tisen Khua tlaknak le Chief Zaakheng Hrin (Lautu) Bawi Thawhkhennak nih an chuah mi Cauk chungin ka tial mi asi. Copyright Chawehe Bawi, Hakha 2014. A ngeitu: Chawehe Bawi. A khawntu : Saya Min Hu ( ChawChe bawi) :Sayaci Za Hu(ChawChe bawi).\n← Iran’s Top Nuclear Scientist Hi Ai Thupnawk Ngai Ko Nain, A Riantuanmi Belte Phozarpiak A Tong\nBiden nih Thimnak Tahfung Vialte Lonh in Teinak a Hmuhmi hi a Si Kho Lomi a Si! →


Breaking News:Kawlram ah putar le Pitar 86 nih covid-19 an kai dih hna. – Onlinenungak\nBreaking News:Kawlram ah putar le Pitar 86 nih covid-19 an kai dih hna.\nFalam thawngzam nih a tial mi asi caah hakha ca in ka let tilo’Falam ca nan thiam dih ko hna caah ho poah i ralring cio hna u sih Yangon, Dagon myothit ih Shwe Than Lwin kum upa retnak inn ih pitar putar le vuanthan 116 pawl cu 15.10.20 Swab laksak an siih 17.10.20 ih result a suah tikah putar 18, pitar 44, vuanthan le an sungkua 24, kom in 86 an positive ti a si.\nHi tar retnak inn ah pitar le putar 66 an kilkhawiih, cumi pawl lakin 62 an positive a si. Hitiih an positive nak hi vuanthan sungkua mi pakhat hnen in an kai mi ti a si.


Thantlang khuami hna nih an zaam taak mi thilri pawl motor 40 hrawng in an hung laak! – The Cherry Par\nThantlang khuami hna nih an zaam taak mi thilri pawl motor 40 hrawng in an hung laak!\nRaal ruang ah Thantlang khua chuah taak in a zaam mi khuami hna nih nihin, October 13 ah, an kal taak mi thilri cheukat cu motor 40 hrawng in an hung laak tiah theih a si. “Thantlang Khuami nih October 13 le 14, 2021 ni hnih chung thil laak caan kan ti mi ah nihin 13.10. 2021 ni tluang tein kan laak khawh hna,” tiah Thantlang Sipin Committee Chairman Pu Ram Khar nih Facebook ah a tial.\nVailam Tlang, Bual Peng, Zophei, Vanzang Tlang le Hakha lei in motor a hme he a ngan he 40 in thil sia herh mi cio an lak khawhnak le tluang tein anmahle umnak cio ah an kir khawh thannak zong a langhter.”Thaizing 14.10. 2021 ni cu a ho hmanh kal lo ah a tha. Kan nunnak a him kha biapi ah ruah a hauh caah kal lo ding si lai”, ti zong Pu Ram Khar nih a tialchih.\nThantlang khua cu khuami hna nih caan karlak an chuah taak chung ah Council ralhraang pawl nih innzuat satil an fir hna lawng siloin inn tampi an bauh i thilri an fir tiah kan theih.\nHniarlawn khua thar pawng ralhrang he i kahnak ah ralhraang lei panga an thi. Tu zing suimilaam 10:00 hrawng ah, Hakha khua he lam naih te ah a um mi Hniarlawn khua thar pawng ah CNA le CDF i bawm in Council ralhraang he i kahnak a chuak i ralhraang lei in panga an thi tiah CNF Chimphunnak nawl ngeitu Salai Htet Ni nih a chim.\n“Hakha khua chuahnak, Hniarlawn thar ah tu zing sml. 10:00 hrawng ah kahnak a chuak. Council ralkap panga an thi. Kanmah CNA le CDF aa bawm mi lei in hliamhma a pu mi an um lo. Meng 6 a hlaatnak hmun ah Council ralkap lei nih hriamnam ngan in kahnak cu a um. Hmaitonh in an i kap ti khawh cu a si lo. Anmah lei nih zawndamh in an kah mi a si,” tiah Khomumthung ah a chim.\nHniarlawn thar khuami cu an zaam dih i a zaam kho lo mi inn li-nga an um, ralhraang nih zaam taak mi inn an boh hna tiah khuami pakhat sin in kan theih. Tu zing ah khan kum 13 ngakchia pakhat tel in minung pali Council ralhraang nih an tlaih hna i Skat motor pakhat zong an kalpi tiah kan theih.\nMyaung PDF Camp hrampi ralhraang nih an tuk, PDF nih himbawm tein camp an chuah taak khawh. Sagaing Ramthen, Myaung Peng rammi rungvengtu ralkap pawl i an camp hrampi cu zahan, October 12 zaan suimilaam 7:00 hrawng ah Council ralhraang pawl nih ralkap thazaang le hriamnam thazaang bungh in an kah hna tiah theih a si.\nRalhraang pawl cu ralkap thuam i hruk lo in, PDF bantuk in an i thuam i camp velchum in ralkap 150 hrawng nih an tuk hna ti a si. Myaung PDF pawl cu camp in an chuak manh i, PDF ralkap dihlak hma a pu mi um lo tein an i thialkaam manh tiah Myaung PDF chungtel pakhat sin in theih a si.\nNihin October 13 zong ah Council ralhraang pawl cu an ra than i PDF camp umnak kiangkap ah a um mi, sualnak ngei lo khuami hna inn pariat an duah tiah tualchung media nih an langhter.\nRalhraang nih Falam peng ah biakinn tel in inn li an duah. Chin Ramkulh, Falam peng, Falam le Hakha karlak motor lam cung ah a um mi Rialti khua ah Baptist biakinn tel in, inn pali cu Council ralhraang pawl nih nihin October 13, zaanlei suimilaam 3:30 hrawng ah mei in an duah tiah khuami hna sin in theih a si.\nRialti khua cu inn 10 fai an si i Falam khua in meng 8 hrawng a hla. Council ralhraang pawl cu Lungpi khua lonh ah an mortor an dirter i Lungpi khuachung ah ar, vok le meheh pawl an kah hna. Inn chung ah a um mi facang, chiti le cite tibantuk an fir. Credit: The Hakha Post\n← Hakha lei Phorhmi Ar 450 Hakha-Monywa kar ah Mibu nih an Chuh Dih Hna\nCNA ah lut siloin CNA he ALLIANCE tuah lo ahcun Kawl Ralhrang kut tangin kan luat kho lai lo! →